BETÆNKNING om EU’s strategi over for Iran - A7-0037/2011\nProcedure : 2010/2050(INI)Forløb i plenarforsamlingenDokumentforløb :\nA7-0037/2011Indgivne tekster :\nBETÆNKNING 188k 105k\n11. februar 2011PE 440.988v02-00 A7-0037/2011\nom EU’s strategi over for Iran\n– der henviser til sine tidligere beslutninger om Iran, herunder beslutningen af 8. september 2010 om menneskerettighedssituationen i Iran, navnlig sagerne om Sakineh Mohammadi Ashtiani og Zahra Bahrami(1), beslutningen af 10. februar 2010 om Iran(2) og beslutningen af 22. oktober 2009 om Iran(3),\n– der henviser til sin beslutning af 7. oktober 2010 om verdensdagen mod dødsstraf(4),\n– der henviser til den internationale konvention om borgerlige og politiske rettigheder, den internationale konvention om økonomiske, sociale og kulturelle rettigheder, konventionen om afskaffelse af alle former for racediskrimination og konventionen om barnets rettigheder – konventioner, som Iran har tilsluttet sig,\n– der henviser til erklæringen af 24. september 2010 fra EU's højtstående repræsentant, Catherine Ashton (i det følgende benævnt "den højtstående repræsentant"), om de uhyrlige og uacceptable udtalelser, som Irans præsident, Mahmoud Ahmadinejad, fremsatte på FN's Generalforsamling,\n– der henviser til rapporten om gennemførelsen af den europæiske sikkerhedsstrategi med titlen "At skabe sikkerhed i en verden i forandring", der blev vedtaget af Det Europæiske Råd den 12. december 2008,\n– der henviser til den højtstående repræsentants erklæring af 12. august 2010 på EU’s vegne om domfældelsen af de syv bahá'i-ledere,\n– der henviser til den højtstående repræsentants erklæring af 12. juni 2010 på EU’s vegne om den alvorligt forværrede menneskerettighedssituation i Iran efter præsidentvalget i juni 2009,\n– der henviser til, at IAEA's generaldirektør, Yukiya Amano, i forbindelse med fremlæggelsen af kvartalsrapporten for IAEA’s Styrelsesråd den 18. februar 2010 udtalte, at Iran ikke opfylder kravene i de relevante resolutioner fra IAEA’s Styrelsesråd og FN’s Sikkerhedsråd,\n– der henviser til IAEA’s forslag om en aftale om at levere kernebrændsel til forskningsreaktoren i Teheran i bytte for lavt beriget uran fra de iranske lagre og til det forslag, som den tyrkiske og den brasilianske regering står bag i et forsøg på at skabe tillid og åbne op for forhandlinger mellem Iran og E3+3 samt mellem Iran og Wien-Gruppen,\n– der henviser til FN’s Sikkerhedsråds resolution 1929 (2010) om indførelse af nye restriktive foranstaltninger over for Iran i form af en fjerde runde sanktioner over for landet på grund af dets atomprogram,\nA. der henviser til, at Den Islamiske Republik Iran (i det følgende benævnt "Iran") står over for en række ledelsesmæssige udfordringer – lige fra magtkampe mellem konkurrerende fraktioner inden for landets herskende eliter til en lammende social og økonomisk misstemning, et problematisk regionalt sikkerhedsmiljø og en voksende utilfredshed i landets befolkning – som det iranske styre for en stor dels vedkommende selv har skabt,\nB. der henviser til, at den politiske udvikling i Iran siden det omstridte præsidentvalg i juni 2009 – hvor det er en udbredt opfattelse, at der blev praktiseret valgsvindel – har vist, at der i landet er et stort potentiale for demokratisk forandring på folkets initiativ og med landets dynamiske og aktive civilsamfund i spidsen; noterer sig, at de reformvenlige kræfter generelt er blevet identificeret med den grønne bevægelse, der blev dannet under massedemonstrationerne mod præsident Ahmadinejads genvalg,\nC. der henviser til, at Irans sikkerhedsstyrker – revolutionsgarden, Basij-militsen og politiet – har reageret med hårdhændet undertrykkelse og har foretaget vilkårlige anholdelser af tusindvis af fredelige demonstranter og systemkritikere, herunder studerende og akademikere, kvinderettighedsaktivister, fagforeningsmedlemmer, advokater, journalister, bloggere, gejstlige og fremtrædende menneskerettighedsforkæmpere, i et tydeligt forsøg på at skræmme kritikerne og nedkæmpe modstanden, og at domstolene har iscenesat skueprocesser med hundredvis af fremtrædende reformister og aktivister, hvoraf nogle er blevet idømt lange fængselsstraffe eller endda dødsstraf,\nD. der henviser til, at det fortsat er muligt ustraffet at krænke iranernes grundlæggende menneskerettigheder – retten til liv, ytrings- og foreningsfrihed og retten til ikke at blive udsat for vilkårlig anholdelse, frihedsberøvelse og tortur samt alle former for forskelsbehandling,\nE. der henviser til, at Iran er et af de lande i Mellemøsten, der har de bedste kabelforbindelser, således at Iran er verdens tredjestørste blogosfære efter USA og Kina; der henviser til, at det ikke er tilfældigt, at telekommunikation og internet regelmæssigt er blevet afbrudt siden valget i juni 2009,\nF. der henviser til, at Iran fortsat har dødsstraf og er et af de tre lande i verden, hvor der sker flest henrettelser; der henviser til, at Iran har rekorden for flest henrettelser af ungdomsforbrydere; der henviser til, at Iran fortsat anvender dødsstraf ved stening, hvilket er i strid med den anden valgfrie protokol til den internationale konvention om borgerlige og politiske rettigheder,\nG. der henviser til, at talrige iranere er blevet henrettet af politiske årsager, at utallige fortsat sidder fængslet, og at hundredvis er blevet tvunget til at flygte fra Iran af frygt for deres liv og/eller tidsubegrænset tilbageholdelse, forhør og tortur,\nH. der henviser til, at menneskerettighedsorganer i Iran (f.eks. Den Islamiske Menneskerettighedskommission og Artikel 90-Kommissionen) er regeringens allierede og stort set uden betydning,\nI. der henviser til, at Irans atomprogram har en fortid med hemmeligholdelse, hvilket med tiden har nedbrudt troværdigheden af Irans påstande om, at programmet udelukkende skal anvendes til fredelige formål,\nJ. der henviser til, at Iran stadig ikke har opfyldt sine forpligtelser i henhold til alle relevante resolutioner fra FN's Sikkerhedsråd, navnlig den seneste resolution 1929 (2010), samt alle krav fra IAEA's Styrelsesråd, som fastslår, at agenturet skal have fuld og betingelsesløs adgang til alle lokaliteter, alt udstyr, alle personer og alle dokumenter, der ville gøre det muligt at foretage en grundig inspektion af formålet med Irans nukleare aktiviteter, og som ville give IAEA mulighed for at varetage sin opgave som nuklear vagthund,\nK. der henviser til, at visse af den iranske regerings politikker udgør en trussel mod stabilitet og fred i regionen; der henviser til, at især Israel og Golfregionen føler sig truet af Irans aggressive og målrettede retorik, videreførelsen af landets atomprogram og den iranske støtte til Hizbollah og Hamas; der henviser til den potentielle stabiliserende virkning, som Iran kunne få til gavn for hele regionen, hvis landet normaliserer sine internationale forbindelser, særlig med sine naboer, hvis det definitivt eliminerer bekymringerne med hensyn til det virkelige formål med dets atomprogram, og hvis det sikrer respekt for menneskerettighederne i Iran,\nL. der henviser til, at Iran har huset to generationer af afghanske flygtninge, som har modtaget basal hjælp i form af sundhedsydelser og uddannelse; der henviser til, at over en million registrerede afghanere i 2010 var bosat i Iran; der henviser til, at Iran kun har modtaget begrænset international støtte på dette område,\nM. der henviser til, at Iran hører blandt de tre lande i verden, der har de største kendte reserver af både olie og naturgas,\nN. der henviser til, at der har kunnet konstateres en markant intensivering i relationerne mellem Iran og Tyrkiet, og at Iran bruger sine statslige og ikke-statslige allierede Syrien, Hizbollah og Hamas samt Det Muslimske Broderskab til at destabilisere regionen,\nO. der henviser til, at artikel IV i NPT omhandler den umistelige ret, som tilkommer alle i traktaten deltagende stater, til uden forskelsbehandling og i overensstemmelse med artikel I og II i traktaten at udvikle forskning, fremstilling og anvendelse af atomenergi til fredelige formål,\n7. afviser på det kraftigste regimets stempling af demonstranter og modstandere efter valget i 2009 som "Allahs fjender" ("muharib"), som ifølge islam skal idømmes den hårdeste straf; konkluderer, at mens kritik af styret under shahens regeringstid blev betragtet som en lovovertrædelse, ligestilles det under det nuværende styre med en synd mod islam;\n8. advarer om, at Den Islamiske Revolutionsgarde (IRGC) spiller en stadig mere fremtrædende rolle i det iranske samfund i militær, politisk og økonomisk henseende, således at det må befrygtes, at der vil ske en yderligere militarisering af statsapparatet; er dybt foruroliget over, at sådanne tendenser kan resultere i øget vold og undertrykkelse af politiske modstandere;\n9. er alvorligt bekymret over, at studenterorganisationen Basij (SBO) spiller en fremtrædende rolle i det iranske samfund ved under central kontrol fra IRGC at kontrollere og undertrykke modstanden blandt studerende, og påpeger, at Irans studenterbevægelse har været en af de mest fremtrædende aktører i kampen for demokrati, frihed og retfærdighed;\n10. opfordrer indtrængende Iran til at afskaffe alle former for diskrimination i landet; er bekymret over den diskrimination og den politiske og sociale undertrykkelse, som særlig kvinder udsættes for i Iran; opfordrer de iranske myndigheder til at holde op med at diskriminere mod personer på grund af deres seksuelle orientering; tager afstand fra den umenneskelige og middelalderlige praksis med at dømme folk til døden for påståede forseelser vedrørende deres valg af partner eller seksuelle adfærd;\n11. er forfærdet over, at antallet af henrettelser i 2009 ifølge de årlige rapporter om dødsstraf i Iran lå på det højeste niveau i de seneste ti år, således at Iran var det land i verden, der havde det største antal henrettelser pr. indbygger; opfordrer Iran til at offentliggøre officielle statistikker vedrørende anvendelsen af dødsstraf; opfordrer Iran til definitivt at afskaffe dødsstraffen for lovovertrædelser, der begås, inden man fylder 18 år, og til at ændre lovgivningen i landet, som er i modstrid med de internationale menneskerettighedskonventioner, som Iran har ratificeret, herunder konventionen om barnets rettigheder og den internationale konvention om borgerlige og politiske rettigheder; opfordrer de iranske myndigheder til i overensstemmelse med FN's Generalforsamlings resolution 62/149 og 63/138 at indføre et moratorium for henrettelser, indtil dødsstraffen er blevet afskaffet; understreger, at EU's institutioner i denne forbindelse skal lægge konstant pres på Iran;\n12. tager på det kraftigste afstand fra henrettelsen af den nederlandsk-iranske statsborger Zahra Bahrami i Teheran den 29. januar 2011; er forfærdet over, at de iranske myndigheder forhindrede konsulatet i at tage kontakt til Zahra Bahrami og ikke sikrede en gennemsigtig og retfærdig rettergang; 13. noterer sig de iranske myndigheders påstand om, at de er imod racediskrimination, men understreger, at de etniske minoriteter i Iran klager over den økonomiske underudvikling i de provinser, hvor de er i flertal; fordømmer de mange terrorangreb, som Jundallah har foretaget i Sistan og Baluchistan siden sin oprettelse i 2003; beder samtidig om konkret dokumentation for den officielle iranske påstand om, at Jundallah støttes af den amerikanske og britiske efterretningstjeneste;\n14. udtrykker sin store bestyrtelse over, at Iran sammen med Afghanistan, Somalia, Saudi-Arabien, Sudan og Nigeria fortsat er et af de få lande, der stadig praktiserer stening; opfordrer det iranske parlament til at vedtage lovgivning, som forbyder denne grusomme og umenneskelige form for straf;\n15. opfordrer indtrængende de iranske myndigheder til både i lovgivningen og i praksis at afskaffe alle former for tortur og andre grusomme, umenneskelige eller nedværdigende former for behandling eller straf og til at sikre retfærdig rettergang og fjerne straffriheden for brud på menneskerettighederne; opfordrer det iranske parlament og de iranske domstole til at afskaffe grusomme og umenneskelige former for straf såsom amputering af lemmer, stening og piskning, som er i strid med Irans internationale forpligtelser; afviser på det kraftigste de iranske retsmyndigheders opfattelse af, at disse former for straf har en kulturel berettigelse;\n16. henviser endnu en gang til det udbredte slagord "Hvor er min stemme?", som iranske demonstranter med god grund råbte, da de gik på gaden den 13. juni 2009 for at give udtryk for deres overbevisning om, at den foregående dags valghandlinger havde været præget af omfattende svindel, og påpeger, at dette vil forblive en plet på præsident Ahmadinejads anden valgperiode;\n17. er forfærdet over, at sikkerhedsstyrkerne fra om natten den 15. juni 2009 og fremover anså det for acceptabelt at skyde direkte ind i demonstrerende menneskemængder, således som det fremgår af de foreliggende videooptagelser; er meget bekymret over den skærpede undertrykkelse et år efter folkeopstanden i Iran, herunder forlydender om vilkårlige anholdelser, tortur, mishandling og henrettelse af politiske systemkritikere; fordømmer den iranske regerings indsats for at bringe al politisk modstand til tavshed og for at undgå al international granskning af de lovovertrædelser, der fandt sted i forbindelse med urolighederne efter valget; henstiller indtrængende til EU-institutionerne om at forelægge de iranske myndigheder en detaljeret oversigt over alle kendte episoder/voldshandlinger mod civile iranere efter valget og forlange, at der foretages en uafhængig international undersøgelse, hvis konklusioner bør offentliggøres;\n18. opfordrer de iranske myndigheder til omgående at løslade alle personer, der tilbageholdes for på en fredelig måde at udøve deres ret til ytringsfrihed samt forenings- og forsamlingsfrihed, og til at efterforske og retsforfølge statslige embedsmænd og medlemmer af sikkerhedsstyrkerne for drab, mishandling og tortur af familiemedlemmer til systemkritikere, demonstranter og frihedsberøvede;\n19. insisterer på, at den højtstående repræsentant i forbindelse med eventuelle fremtidige forhandlinger med Iran bør prioritere menneskerettighedssituationen i landet højt; opfordrer Kommissionen til at anvende alle de instrumenter, den har til rådighed, for at beskytte og fremme menneskerettighederne i Iran; opfordrer indtrængende Kommissionen til navnlig at udtænke yderligere foranstaltninger inden for rammerne af Det Europæiske Instrument for Demokrati og Menneskerettigheder for aktivt at beskytte menneskerettighedsforkæmpere; understreger, at det er særlig vigtigt at fremme beskyttelsen af menneskerettighedsforkæmpere og at skabe adgang til organisatoriske ressourcer og kommunikationsplatforme; ansporer medlemsstaterne til at støtte det europæiske "Shelter City"-program samt programmer til udvikling af foranstaltninger mod teknologi til overvågning af medier;\n20. beklager dybt, at iranske ægtemænd kan påberåbe sig, at deres udenomsægteskabelige forhold faktisk er lovlige midlertidige ægteskaber, hvorimod gifte kvinder, der anklages for utroskab, ikke kan undgå straf på denne måde; beklager ligeledes, at en dommer i henhold til artikel 105 i Den Islamiske Republiks straffelov kan dømme en person, der er tiltalt for utroskab, til stening udelukkende på grundlag af sin "viden", og at Iran forsøger at begrænse det internationale samfunds kendskab til styrets brutalitet ved ikke offentligt at bekendtgøre domme om stening;\n21. fordømmer de iranske myndigheders systematiske chikane mod arbejderaktivister som værende i strid med de løfter om at respektere indbyggernes sociale og økonomiske rettigheder og ytringsfrihed, som Iran har aflagt i forbindelse med FN's universelle regelmæssige gennemgang ("Universal Periodic Review"); opfordrer indtrængende de iranske myndigheder til at løslade alle anholdte arbejderaktivister og respektere fagforeningsaktivisters og læreres ret til at deltage i arbejdernes internationale kampdag (1. maj) og lærernes nationale kampdag (2. maj); opfordrer den iranske regering til at respektere arbejdernes grundlæggende rettigheder som fastsat i de internationale arbejdsstandarder;\n22. fordømmer kampagnen med afskedigelser af fremtrædende universitetsprofessorer af politiske grunde som et uacceptabelt angreb mod deres menneskerettigheder og akademiske frihed; mener, at disse politikker vil øge politiseringen og nedbrydningen af de iranske universiteter, som længe har været en kilde til national stolthed og et forbillede for videnskabsfolk verden over; opfordrer de iranske myndigheder til omgående at handle for at genoprette den akademiske frihed i landet;\n23. beklager, at medlemmer af religiøse mindretal i modstrid med forfatningen må finde sig i at blive diskrimineret på bolig- og uddannelsesområdet samt med hensyn til regulære job, hvilket får unge medlemmer af disse mindretal til at vælge at udvandre; fordømmer i særdeleshed den systematiske forfølgelse af bahá'i-samfundet, bølgen af anholdelser af kristne i 2009 og chikaneringen af religiøse systemkritikere samt sufi- og sunnimuslimer; gentager sin opfordring om løsladelse af de syv bahá'i-ledere og opfordrer det iranske parlament til at ændre den iranske lovgivning for at sikre, at alle tilhængere af forskellige trosretninger i Iran, uanset om disse trosretninger er anerkendt i forfatningen, kan følge deres overbevisning uden forfølgelse og være sikret lige rettigheder i lovgivningen og i praksis;\n24. noterer sig, at de iranske ngo'ers position er blevet betydeligt forværret efter de protester, der fulgte i kølvandet på det kontroversielle præsidentvalg den 12. juni 2009; kritiserer på det kraftigste, at alle internationale kontakter og al finansiel støtte til ngo'er i Iran systematisk udnyttes af myndighederne i et forsøg på at bringe disse organisationer og deres arbejde i miskredit;\n25. udtrykker sin alvorlige bekymring over de talrige henrettelser af mindreårige og de offentlige steninger af kvinder, der finder sted hvert år trods internationale appeller om at overholde menneskerettighedsstandarderne;\n26. slår til lyd for, at der genetableres et FN-mandat til en særlig rapportør, som skal undersøge krænkelser af menneskerettighederne og forsøge at sikre, at personer, som begår brud på menneskerettighederne i Iran, drages til ansvar; henstiller indtrængende til de iranske myndigheder om at reagere positivt på de anmodninger om tilladelse til at aflægge officielle besøg i Iran, som flere af FN's særlige rapportører (f.eks. på områderne udenretlige, summariske og vilkårlige henrettelser, tortur, religions- og trosfrihed og uafhængige dommere og advokater) har rettet til dem;\n27. beklager dybt, at situationen for advokater i Iran i strid med FN's grundprincipper om advokaters rolle er blevet betydeligt forværret siden præsidentvalget i juni 2009, eftersom de iranske myndigheder griber til undertrykkende metoder (f.eks. anholdelser, fratagelse af beskikkelse, brud på ytringsfriheden, uretmæssige skatteundersøgelser og andre former for økonomisk pres) for at forhindre advokaterne i frit at praktisere deres profession;\n28. beklager, at situationen for menneskerettighedsforkæmpere, herunder menneskerettighedsadvokater og kvinderettighedsforkæmpere, som er særligt udsatte, forværres; er dybt bekymret over, at menneskerettighedsforkæmpere har været udsat for forskellige angreb og for en uretfærdig rettergang og afholdes fra at udøve deres forfatningsmæssige rettigheder; opfordrer til omgående løsladelse af alle de menneskerettighedsforkæmpere og samvittighedsfanger, der fortsat er fængslet;\n29. opfordrer Den Islamiske Republik Iran til at undertegne, ratificere og gennemføre FN's konvention om afskaffelse af alle former for diskrimination mod kvinder (CEDAW);\n30. støtter kampagnen "One Million Signatures Demanding Changes to Discriminatory Laws", som har til formål at indsamle en million underskrifter som opbakning bag kravet om at få ændret de love, der diskriminerer mod kvinder i Iran; opfordrer indtrængende de iranske myndigheder til at standse chikane, herunder på retsligt niveau, af deltagerne i denne kampagne;\n31. opfordrer indtrængende den iranske regering til at forbedre kvinders rettigheder som en anerkendelse af den centrale rolle, kvinder spiller i samfundet, og til at respektere Irans forpligtelser inden for rammerne af den internationale konvention om borgerlige og politiske rettigheder; gentager sin opfordring til det iranske parlament om at vedtage lovgivning, der forbyder den grusomme og umenneskelige praksis med stening; opfordrer den højtstående repræsentant til at være særlig opmærksom på kvinders rettigheder i Iran og til at tage sagerne vedrørende Sakineh Mohammadi Ashtiani og Zahra Bahrami op med de iranske myndigheder;\n32. understreger, at repræsentanter for EU-institutionerne bør skabe kontakter til repræsentanter fra et bredt spektrum af de iranske politiske og sociale organisationer, herunder fremtrædende iranske menneskerettighedsforkæmpere; opfordrer Kommissionen og medlemsstaterne til at øge støtten til græsrodsaktiviteter og mellemfolkelige kontakter;\n33. fordømmer de iranske myndigheders undertrykkelse af de uafhængige medier, herunder censurvirksomhed over for videomateriale og fotografisk materiale, som har til formål at begrænse adgangen til og den frie formidling af kommunikation og information; er yderst bekymret over, at den vilkårlige retspleje i Iran medfører en omfattende (selv)censur i medierne; henstiller indtrængende til officielle repræsentanter for EU og medlemsstaterne, at de minder Iran om landets internationale forpligtelse til at opretholde mediefriheden; opfordrer EU og medlemsstaterne til, når de mødes med deres iranske samtalepartnere, at insistere på genåbning af de mange dagblade, der er blevet tvangslukket i de seneste år, samt frigivelse af politiske fanger, og til i begge tilfælde at forelægge navnelister; fordømmer den iranske regerings praksis med at udvise udenlandske korrespondenter, herunder journalister fra større europæiske dagblade; bifalder lanceringen af en Euronews-tjeneste på farsi;\n34. udtrykker bekymring over undertrykkelsen af kulturelle, musikalske og kunstneriske udtryksformer gennem censur og forbud samt undertrykkelsen af kunstnere, musikere, filminstruktører, forfattere og digtere;\n35. opfordrer til at afskaffe straffriheden i Iran ved at indføre uafhængig domstolsprøvelse i Iran eller ved henvisning gennem FN's Sikkerhedsråd til institutioner, som opererer i henhold til folkeretten, såsom Den Internationale Straffedomstol;\n36. glæder sig over de skridt, som flere medlemsstater har taget for at give beskyttelse til de iranske menneskerettighedsforkæmpere, systemkritikere, journalister, studerende, kvinder, børn og kunstnere, som forfølges på grund af deres religiøse overbevisning, ytringer, seksuelle orientering eller andre aspekter af udøvelsen af deres menneskerettigheder;\n37. gentager – uanset Irans ret til at udvikle atomkraft til fredelige formål i henhold til reglerne i ikke-spredningssystemet – at risikoen for spredning i forbindelse med Irans atomprogram fortsat er en kilde til alvorlig bekymring i EU og det internationale samfund, som det også er beskrevet meget tydeligt i mange resolutioner fra FN's Sikkerhedsråd;\n38. opfordrer de iranske myndigheder til at opfylde Irans forpligtelser i henhold til NPT; forlanger, at Teheran ratificerer og gennemfører tillægsprotokollen til overenskomsten vedrørende kontrolforanstaltninger; fordømmer, at Iran fortsat afslår at samarbejde fuldt ud med IAEA ved at obstruere for organisationens arbejde, nægte at give fuld og ubetinget adgang til landets vigtigste faciliteter og gøre indsigelse mod udnævnelsen af inspektører;\n39. understreger desuden, at Iran ifølge en central grundsætning i NPT har ret til at berige uran til fredelige formål og til at modtage teknisk assistance med samme formål;\n40. støtter Rådets tostrengede strategi, der tager sigte på at finde frem til en fredelig forhandlingsløsning på den fastlåste situation i forbindelse med atomproblematikken, og påskønner Rådets nylige afgørelse af 26. juli 2010, der har til formål at iværksætte nye og vidtrækkende, målrettede og uafhængige foranstaltninger over for Iran; beklager, at Iran ikke var indstillet på at acceptere de tilbud, der blev fremsat under den seneste P5+1-forhandlingsrunde med Iran i Istanbul, og beklager ligeledes det efterfølgende sammenbrud i disse forhandlinger; er imidlertid fortsat overbevist om, at EU bør udvikle en bredere Iran-strategi, der rækker ud over det nukleare spørgsmål og også omfatter menneskerettighedssituationen i Iran og landets regionale rolle; 41. minder om, at spørgsmålet om det iranske atomprogram skaber uenighed mellem Iran og hele FN og ikke blot mellem Iran og "Vesten";\n42. bemærker, at yderligere sanktioner må være en logisk konsekvens af Irans manglende vilje til at samarbejde fuldt ud med IAEA; opfordrer den højtstående repræsentant og EU-medlemsstaterne til at vurdere alle mekanismer, der kan anvendes til at håndhæve EU's afgørelse – navnlig hvad angår eksportlicenser, told- og grænsekontrol, luftfragt og skibsfart – for at kunne forhindre Iran i at omgå sanktionerne og for at kunne foretage en realistisk vurdering af, hvorvidt sanktionerne giver de ønskede resultater; gentager sin opfattelse af, at sådanne foranstaltninger ikke bør få negativ indvirkning på befolkningen i almindelighed; glæder sig i denne forbindelse over USA's beslutning om at indføre målrettede sanktioner mod iranske embedsmænd, som vurderes at være ansvarlige for eller meddelagtige i alvorlige brud på menneskerettighederne i Iran siden det omstridte præsidentvalg i juni 2009; opfordrer Rådet til at vedtage lignende foranstaltninger;\n43. mener, at der er behov for en fornyet indsats på verdensplan for at fjerne truslen fra atomvåben helt; glæder sig over præsident Obamas appel om atomvåbennedrustning, og opfordrer den højtstående repræsentant til at gøre dette emne til en af sine prioriteter, både i sit arbejde med medlemsstaterne og i sine kontakter med regeringerne i Mellemøsten og Asien;\n44. opfordrer Kommissionen, Rådet og EU-medlemsstaterne til at vurdere handelsforbindelserne med Iran – ud over sanktionerne – med det formål at begrænse omfanget af menneskerettighedskrænkelser, der skyldes eksport til Iran af teknologier, der er udviklet efter europæiske standarder, herunder mobiltelefoner, kommunikationsnetværk, teknologier (med dobbelt anvendelse), overvågningsteknologier og software til scanning og censur af internettet samt dataminering, bl.a. af personoplysninger; anmoder Kommissionen om at forelægge et forslag til forordning om et nyt licenssystem, hvis denne gennemgang viser, at der er behov for lovgivning;\n45. opfordrer Kommissionen og Rådet til at træffe omgående foranstaltninger til at forbyde EU-virksomheders eksport af overvågningsteknologi (særligt overvågningscentre) til Iran;\n46. opfordrer Det Europæiske Råd til at udvide listen over iranske personer med forbindelse til Irans atomprogram og ballistiske program samt landets indkøbsnetværk; opfordrer de relevante myndigheder til at handle hurtigt for at fastfryse disse personers aktiver og forhindre dem i at komme ind på EU's område og anvende EU's jurisdiktioner til aktiviteter, der har forbindelse til disse programmer;\n47. opfordrer den højtstående repræsentant til fortsat at sætte det iranske atomspørgsmål højt på dagsordenen og opfordrer Iran til at gå ind i seriøse forhandlinger med henblik på at nå frem til en omfattende og langsigtet afklaring af atomspørgsmålet; Eksterne forbindelser\n48. fordømmer i de skarpest mulige vendinger den iranske præsident Ahmadinejads erklærede ønske om at "udslette" Israel og hans antisemitiske retorik, særlig hans benægtelse af holocaust og hans underliggende dagsorden, der går ud på at benægte den israelske stats eksistensberettigelse; bekræfter sin fulde opbakning til Israels eksistens og en tostatsløsning for Palæstina;\n49. henstiller til Rådet og Kommissionen at følge situationen i Golfregionen på nært hold og gøre deres yderste for at fremme fred og stabilitet i denne region;\n50. anerkender Tyrkiets rolle som en indflydelsesrig regional aktør og bifalder Tyrkiets og Brasiliens fælles indsats for at tilvejebringe en forhandlingsløsning vedrørende det iranske atomspørgsmål; beklager imidlertid, at bestemmelserne i trepartsaftalen af 17. maj 2010 kun delvist opfylder IAEA's krav; opfordrer endvidere de tyrkiske myndigheder til at følge EU i holdningen til den nukleare trussel fra iransk side; opfordrer Tyrkiet til at medtage menneskerettighedssituationen i sin dialog med Iran;\n51. understreger, at Rusland har været en af Irans største leverandører af moderne våben og beriget uran; glæder sig over Den Russiske Føderations beslutning i år om at indstille salget af S-300 til Iran samt den russiske støtte til FN's sanktioner mod Iran på grund af det iranske atomprogram; opfordrer indstændigt Rusland til at standse al spredning af våben og eksport af uran til Iran, således at effekten af sanktionerne mod Iran og opfyldelsen af NPT sikres;\n52. opfordrer den højtstående repræsentant til at forbedre transatlantisk koordinering og komplementaritet med hensyn til Iran og til – hvad angår tiltag over for Iran – at rådføre sig med de permanente medlemmer af FN's Sikkerhedsråd og alle relevante globale og regionale partnere, hos hvem situationen i Iran giver anledning til bekymring; 53. noterer sig, at både EU og Iran har interesse i at sikre fred og stabilitet i Afghanistan; glæder sig over, at Iran spiller en konstruktiv rolle ved at forbedre infrastrukturen og give nyt liv til økonomien samt ved at forebygge narkotikahandel fra Afghanistan; understreger dog, at varig fred og stabilitet i Afghanistan vil kræve, at alle nabolande afstår fra politisk indblanding i landet;\n54. opfordrer den højtstående repræsentant til at åbne en EU-delegation i Teheran, nu hvor Tjenesten for EU’s Optræden Udadtil har overtaget ansvaret for at repræsentere EU i tredjelande fra det roterende formandskab;\n55. opfordrer Kommissionen og Rådet til at anspore Iran til at spille en konstruktiv rolle i forhold til den fremtidige udvikling af Afghanistan og understreger, at EU og Iran har fælles mål for så vidt angår stabiliteten i Afghanistan samt en effektiv bekæmpelse af opiumproduktion og narkotikahandel;\n56. pålægger sin formand at sende denne beslutning til Rådet, Kommissionen, EU-medlemsstaternes regeringer og parlamenter og Den Islamiske Republik Irans regering og parlament.\nVedtagne tekster, P7_TA(2010)0310.\nVedtagne tekster, P7_TA(2009)0060.\nVedtagne tekster, P7_TA-PROV(2010)0351.


Guide til at blive brun på den sunde måde | Woman.dk\nHer får du guiden til at blive lækker brun på den sunde måde.© Getty Images\nFå guiden til den gode sommerkulør – uden at blive forbrændt\n26. juni 2020 af Mette Andrea Boesgaard\nHvordan får du egentlig en perfekt kulør uden at blive branket? Woman har selvfølgelig de gode råd!\nGuide: Sådan bliver du dejligt solbrun\nDu får det bedste udgangspunkt for en jævn solbrændt kulør, hvis du starter med en pæn, jævn, velplejet og velfugtet hud, inden du går ud i solen. Så der er lige et par trin, du skal følge inden du udsætter din hud for solens brunende stråler.\nHer får du tre trin, som du skal gennemgå inden du bliver lækker, solbrun. © Getty Images\n3 gode råd til den flotte solbrune farve\nDet er ikke den bedste idé at bevæge dig ud i solen uden at have forberedt din hud. Første trin til din perfekte sommer-solbrændte krop er, at du slipper af med de overflødige, døde hudceller.\n1. Skrub dig solklar\nBrug en børste eller en body scrub hver morgen i badet – det giver en glat hud, som er fri for skæl, knopper og tørre pletter, og så får du også bedre cirkulation og en sundere hudfarve.\nUanset hvilken form for scrub, du vælger, så skrub din hud i blide, runde bevægelser fra fødderne og opefter, men undgå det sarte brystområde.\n2. Fugt din hud, så den bliver klar til den solbrune farve\nNår du har badet, så tag dig tid til at smøre dig ind i en nærende creme, der forsegler fugten og gør din hud glat og blød. Hvis du vil have en jævn og smuk, solbrun kulør, er det nemlig alfa og omega, at din hud er gennemfugtet, for tør hud bliver lettere forbrændt – og det ønsker vi jo ikke!\n3. Brug solfaktor på din hud\nSidst men ikke mindst bør du også skifte din almindelige dagcreme ud med en dagcreme med høj solfaktor, så snart sommeren banker på døren. Solen brænder jo også, når du ikke ligger og solbader!\nHvis du beskytter dig med en høj solfaktor i ansigtet hver dag, undgår du, at mindre klædelige røde næser ødelægger det smukke, solbrune helhedsindtryk.\nDet er vigtigt, at du klargør din hud, inden du går i gang med at solbade.© Getty Images\nTips til når du er i solen for at blive brun\nDet er ikke helt ligegyldigt, hvordan du behandler din hud, mens du udsætter den for solens stråler – især ikke hvis du drømmer om en lækker og sund, solbrun hud. Derfor får du lige seks trin, som du med fordel kan gennemgå og tænke over, når du ligger ude i solen.\n1. Tag solcremen på, før du bevæger dig ud i solen\nOg det skal du helst gøre en halv time før du går ud i solen. Solfilteret skal nemlig bruge 20 minutter for at trænge ind i huden, så det kan beskytte din hud ordentligt, så du ikke bliver forbrændt, men derimod smækker, lækker brun.\nDerudover, så kan du jo så i ro og fred smøre dig ind derhjemme uden bikinien, så du er sikker på, at du når ud i alle afkroge, og du ikke ender med mystiske mærker og pletter.\n2. Husk at smøre solcreme på ofte\nFor allerede efter et par timer er cremens effekt væsentligt aftaget, og det bliver da kun endnu værre, hvis du har været i vandet eller hvis du har ligget og svedt i solen.\nHusk solcremen – og masser af det, for så får du den mest jævne og holdbare brune farve.© Getty Images\n3. Brug rigeligt med solcreme, når du skal solbade\nDet er virkelig vigtigt, at du ikke holder dig tilbage med mængden af solcreme – du må hellere bruge for meget end for lidt! Du skal cirka bruge en håndfuld creme (40 gram) for at opnå den solfaktor, der står på flasken, og cremen skal smøres ud, så hånden glider let hen over huden.\n4. Hellere for høj end for lav solfaktor\nDu bliver ikke rød og branket, og du får en langt mere ensformig farve af at bruge den høje solfaktor – så du behøver altså ikke bekymre dig om hvorvidt du får farve eller ej. Og så holder du huden både sund og smuk – også til næste år OG om ti år, ved at bruge høj solfaktor på din hud.\nVælger du en høj faktor, får du også en mere holdbar kulør i sidste ende, for når du bygger kuløren langsomt op, holder den også længere, fordi det øverste hudlag ikke er så skadet og dermed ikke skaller hurtigt af igen.\nHusk at søge skygge midt på dagen – ellers bliver du forbrændt, og din brune farve skaller af.© Getty Images\n5. Begræns din tid i solen\nDet er ikke en god idé at ligge og stege i solen hele dagen, flere dage i træk – det er de færrestes hud, der kan holde til det. Hold dig helt væk fra klokken 11 til klokken 15, hvor solens skadelige stråler er på deres højeste. Og husk, at du også bliver brun af at sidde i skyggen!\n6. Lyt til din krop\nDet er vigtigt at mærke efter og holde øje med de signaler, din krop sender til dig. For når det føles, som om du har fået nok, så er det din krop, der siger stop, og så er det på tide at gå ud af solen. Søg skygge og damp af – eller hop i bad.\nEr du ikke helt tilfreds med din brune farve? Så kan du snyde dig mere brun med selvbruner!© Getty Images\nDét, skal du gøre ved din hud efter solbadning\nNår du er færdig med at tage sol – på den sundeste måde – er der et par trin, du kan følge for at sikre dig den fine, solbrune glød.\n1. Fugt er et must for din brune farve\nHvis du vil forblive lækker brun, så er det nødvendigt at fugte din hud. Brug en aftersun creme eller fugtighedscreme i massevis (det er stort set det samme – der står bare noget forskelligt på flaskerne) både lige efter du har solbadet og efter hvert bad, du tager.\nJo bedre fugtet din hud er, desto bedre holder den solbrune kulør. Skær ned på, hvor ofte du skrubber dig, men hold ikke op med at skrubbe dig, for det holder kuløren frisk og klar i laaaang tid – ligesom vi ønsker det!\n2. Snyd dig selv brun, for pokker\nEr du ikke blevet ordentlig brun på visse områder – eller vil du bare gerne se endnu mere brun ud? Så er det helt okay at snyde lidt – vi siger ikke noget til nogen!\nDer findes et hav af selvbrunere på markedet af forskellige mærker og i forskellige former, og de bliver hele tiden bedre og bedre. Når du bruger selvbruner, er det et sukkerstof i selvbruneren, som efter at være absorberet på huden, reagerer med ilten i luften, som således farver din hud lækker solbrun.\nDet er faktisk samme princip som det der sker, når du skærer et æble over og lader det ligge lidt. Så den rette selvbruner er ikke bare hurtig og let at bruge – det er også den mest naturlige og ufarlige måde at blive brun på!\nVil du ikke risikere at gå glip af sundhedstips? Så tilmeld dig nyhedsbrevet her.\nKan du få sol, selvom du har selvbruner på?\n10 ting, du skal huske, inden du går i solen\n7 ting du helt sikkert kender, hvis du har spillet håndbold\nSådan tjekker du dig selv for modermærkekræft\nKøber du kosttilskud på nettet? Her er 5 ting, du skal være opmærksom på\n6 ting, du skal vide om næsespray\nKender du svaret på disse 9 myter om kroppen?\n7 gener, du måske har oplevet i dit underliv\nDerfor vil din krop hellere vælge sofahjørnet end træningsskoene\n8 ting, du skal vide om forkølelsessår\n6 gode grunde til at spise klementiner\n3 ting, du skal vide, hvis du er den distræte type


Kulturkapellet - Spilanmeldelse: Assassins Creed - Brotherhood\nAssassins Creed - Brotherhood / PlayStation 3\nAnmeldt 4/1 2011, 17:13 af Torben Rølmer Bille\nRenæssancemennesket skal myrdes!\nEn af de eneste ting man godt kan undre sig over ved det nye, fabelagtige action-platformspil Assassin’s Creed – Brotherhood er at spillet ikke fik titlen Assassin’s Creed III, idet spillet reelt set tager tråden direkte op hvor anden del slap. Muligvis er dette sket fordi der var et ganske betydeligt tidsmæssigt spring fra det første spil i serien og til toeren, der henholdsvis foregik i det gamle Mellemøsten og renæssancens Italien. Men selv om et Assassin’s Creed III muligvis har tænkt sig at flytte sin handling endnu længere frem mod vores tid, så er Brotherhood en titel der formår at udvide det i forvejen omfattende spilunivers betydeligt, giver os den største sandkasse at lege i til dato, samtidigt med at spillet tilføjer en gennemført multiplayerdel.\nHvor fortællingen i det foregående spil skiftede mellem den snigmyrdende, kutteklædte hovedperson Enzio Auditore (som man for øvrigt også elegant guider gennem dette tredje spil) og Enzios fjerne efterkommer Desmond Morris, er det nye spil fokuseret primært på Enzios oplevelser, hvilket undertegnede finder skønt, idet de tvungne hyggestunder sammen med Desmond i toeren stort set var en af de eneste ting som virkede lidt forstyrrende for spillets flow. Man har som spiller i det nye spil frihed til at forlade animussen (som er den konsol, der tapper ind i Desmonds DNA hukommelse) og dermed også Enzios hverdag for at øve sig i en række virtuelle missioner. Dette var dog ikke noget, der virkede specielt tiltalende under undertegnedes gennemspilning af singleplayerdelen, idet det var intrigerne, personerne og ikke mindst den gribende handling i renæssancens Italien som trak mest.\nLige som med de forrige titler er en del af fascinationskraften ved Assassin’s Creed - Brotherhood den illusion om en levende metropol komplet med vagter, borgere – høj som lav, butikker - og ikke mindst et utal af centrale, historiske skikkelser, som det er lykkedes spillets skabere at flette sammen. At spille Brotherhood, er – for de der har spillet de forrige spil – lige som at få besøg af en gammel, kær ven man ikke har set længe. Man opdager hurtigt hvor meget man har savnet universet og samtidig gribes man hurtigt af fortællingen, der bogstaveligt talt starter med et brag.\nBåde Desmond og Enzio er på flugt. Desmond er sammen med frihedsbevægelsen og en transportabel animus på flugt fra de dystre tempelridder-bagmænd, der holdt ham fanget i det første spil. Forfader Enzio kan heller ikke nyde roen på hans families landsted Monteriggioni i særlig langt tid, for pludselig må han indse et han er blevet forrådt. En enorm hær står udenfor portene og han må derfor undslippe sin fødeby på hesteryg alt imens kanonkugler forvandler huse til flammende ruiner. Hvad er værre er, at Enzio mister den uvurderlige artefakt, som han svor at beskytte med sit liv i slutningen af forrige spil. ”Et stykke af paradis” er nu i fjendens hænder og derfor må han drage til Rom for at rette op på denne uret.\nDer er kommet et nyt strategielement med i Brotherhood, for Rom er gennem mange års misrøgt blevet ødelagt og idet Enzio tjener penge på sine snigmord, får han mulighed for både at købe jord, genåbne lukkede butikker og reparere akvædukter. Disse køb giver spilleren et fast afkast hvert tyvende minuts spilletid, som igen kan bruges på flere investeringer. Man kan købe bedre våben hos de smedjer man har åbnet, skaffe sig en ny klædedragt hos skrædderen eller man kan endog købe kunst til hovedkvarteret. Som i langt de fleste sandkassespil, er det ikke alle Roms områder man kan tilgå ved spillets start, men disse bliver gjort tilgængelige som spillet skrider frem.\nSpilleren kan også selv være med til at bestemme hvilken type virksomhed visse af de bygninger man køber, skal benyttes til. Valget består helt enkelt i om hvorvidt man fylde bygningen med ludere, lommetyve eller soldater? Disse kan så hyres næste gang man kommer forbi stedet til enten at levere skjul (idet man kan vandre ubeset gennem vagtposter hvis man har en flok søde piger med) eller medløberne kan assistere Enzio med at slå på tæven, hvis man kommer i karambolage med de lokale.\nRom er fabelagtig flot gengivet og idet man kommer til Colloseum, de mange klassiske templer eller berømte kirker i byen, har man – som i de andre spil i serien – på bedste turistmanér mulighed for at få information om stedet ved et knaptryk. Det er med til at forankre fiktionen i en håndgribelig historisk virkelighed, så den opmærksomme spiller muligvis kan blive en anelse klogere på renæssancen samtidig med at man lystigt skærer struben over på rigmænd og korrumperede præster.\nDet nyeste tiltag i Brotherhood er dog hverken ideen om at man ved kan genåbne butikker, opnå rabatter eller udvide sit arsenal, det er derimod ideen om at man kan redde almindelige borgere i Rom fra Borgiaernes soldater og på den måde hyre og træne en flok snigmordere, der kan assistere Enzio når lokummet virkeligt brænder. Det fungerer upåklageligt og selv om måske så tror, at spillet bliver alt for nemt at klare, når man ved et enkelt tastetryk kan tilkalde en hob snigmordere, så skal det understreges at det bestemt ikke kan lade sig gøre i alle situationer.\nDisse nye brødre og søstre kan man, hvis man ikke mener man har brug for deres backup, sende ud på alskens missioner rundt om i Europa, hvorved de så bliver utilgængelige i det tidsrum som deres mission varer. Dette foregår ganske elegant ved at Enzio opsøger et dueslag og på den måde sender sine dekreter ud. Ved at sende snigmordere ud bliver disse både mere erfarne og stærkere, og optjener de nok point, kan man ligefrem promovere dem, købe bedre rustning eller våben til dem. De allerbedste bliver endda fuldgyldige medlemmer af assasinernes laug, illustreret ved en ceremoni som man ser de gennemgår i hovedkvarteret.\nStore tænkere og større liderbukse\nHen mod slutningen af det andet spil mødte man bl.a. Machiavelli i Venedig og han kommer til at spille en langt større rolle i det nye spil. I tråd med den historiske figur, er han ganske omskiftelig og det er svært at vide om han faktisk har reelle hensigter eller han har tænkt sig at falde assasinernes orden i ryggen. Ud over ham møder man en række personligheder, som også optrådte i forrige spil, blandt andre den iltre borgherre Bartolomeo og opfinderen Leonardo Da Vinci – som under pres fra Roms styre har kreeret en række frygtindgydende krigsmaskiner som Enzio naturligvis får til opgave at ødelægge. Disse missioner er et kærkomment afbræk fra hovedmissionerne der som regel alle handler om snigmord, for skal Leonardos maskiner smadres og tegningerne destrueres må det hele foregå uden Enzio bliver spottet af vagter.\nNaturligvis kan man ikke have et spil uden skurke og dem finder vi Assasin’s Creed - Brotherhood i en række af de mest ubehagelige, incestuøse, nederdrægtige, dobbeltbundede skurke man kan forestille sig i Borgia familien og deres skumle samarbejdspartnere. Topmålet af deres dekadence finder man utvivlsomt i den mission hvor man skal dræbe en næsten nøgen, fed onkel, der har organiseret et storstilet Bacchus-orgie i en af Roms klassiske ruiner.\nHvis man logger på Playstation Network har man endda mulighed for – ganske gratis – at downloade en serie missioner med stjernekiggeren Kopernikus som omdrejningspunkt. Både han og hans intellektuelle venner er nemlig ekstremt udsatte, idet både Vatikanet og kræfter hos Borgierne ringeagter deres nye syn på universet.\nSelv om spilserien benytter historiske personer og steder som inspiration og skaber en grafisk flade, der er så flot, at man næsten kan lugte hestemøget og duelorten i de smalle gader, så byder spillet også på elementer der bryder illusionen om perioden. Det sker i den scene hvor man for første gang møder Leonardo i Rom. Hvis man er opmærksom kan man opdage en papkasse, nøjagtig magen til den som optræder i Metal Gear Solid spillene. Det er en sådan en Solid Snake ofte gemmer sig under. Man når dog ikke at interagere med kassen før en cut-scene går i gang og man kan så forgæves forsøge at spotte papkassen andetsteds i den enorme by. Se evt. her. Vælger man at gennemføre alle træningsmissionerne i Animussen, så kan man tilmed låse op for et kostume, der også optræder i MGS – for så kan Enzio pludselig iklæde sig Raidens dragt. Papkassen og kostumet forekommer umiddelbart lidt forstyrrende i forhold til spillets evne til at skabe en både realistisk for- og fremtidsverden, men samtidig er det jo klare referencer til en af de mest indflydelsesrige spilserier i videospillenes historie – for uden MGS ville det sikkert have været ganske utænkeligt at forestille sig Assassin’s Creed. Så denne reference er jo helt tydeligt blot spilmagerne, der sender deres hyldest til deres japanske kollegaer på Kojima Studios.\nMinimale fejl og mangler\nDer er ikke meget man kan kritisere det nye spil for. Hvis man endelig skal nævne noget, så er der enkelte collision detection problemer. Det vil sige at få gange i løbet af spillet vil man opleve at figurers hænder og ben ”smelter sammen” med murværk, men det skete så få gange i løbet af de 8-10 timer singleplayerdelen tog, at det bedst af alt kan sammenlignes med den bevidste fejl persiske tæppemagere væver ind, da det jo kun er Gud som er fejlfri. Til gengæld er der ikke andre problemer med grafikken, spillet kører problemløst og især styringen af Enzio er blevet sømløs. Man klatrer nemt op af stejle mure, han kan gribe fat selv på skrå flader og det er også blevet muligt at ride sin hest rundt i byerne og springe fra hesten direkte op på bygninger eller over på et potentielt offer. Kort sagt så har teamet bag Brotherhood virkelig ramt hovedet på sømmet denne gang.\nSpillet vil være en udfordring for alle de der aldrig har prøvet Assassin’s Creed før, og for de af os, der har spillet de forrige spil, så forekommer det utroligt at designerne endnu engang har kunnet skabe et spil der ikke kun nemt kan konkurrere med det foregående spil på den gribende fortælling, men som endnu engang er større, mere episk og som tilmed byder på en multiplayerdel, der lægger sig i en nærmest naturlig forlængelse af selve spillet. Der er flere forskellige spilmodes i multiplayerdelen, og ganske som man kunne træne sine assasins i singleplayerdelen, kan man også avancere med sin avatar i multiplayerdelen. Her er det muligt på flotte baner som ikke er en del af hovedspillet at snigmyrde venner, alle mod alle, eller arbejde sammen i hold, som hver især forsøger at nakke hinanden før tiden rinder ud. Det er både udfordrende og til tider frustrerende, især når man møder virkeligt garvede spillere.\nSå lå Brotherhood ikke under juletræet i år, så er der al mulig god grund til at give sparegrisen hammeren, for spillet er et action-platformsspil af allerhøjeste kaliber, der med garanti vil appellere til såvel gamle som nye fans.\n« Mod Nation Racers «\n» Rayman Origins »\nAnmeldt 4/1 2011, 17:13


“Mord i dit hjem” er udkommet – Henrik Brun\n“Mord i dit hjem” er udkommet\nMord i dit hjem, som netop er udkommet, er en samling krimifortællinger med et benspænd. De SKULLE nemlig foregå i forfatternes eget hjem. Det sted, de fleste – forfattere inklusive – forbinder med noget ufarligt. Sådan er det bare ikke altid.\nJeg har selv bidraget med kriminovellen Brændt mand skyr ilden, hvor jeg har valgt sommerhuset i Blokhus som gerningssted. Siden jeg var barn er jeg kommet dér, og om sommeren sidder jeg ofte i Blokhus og Hune og skriver på bøgerne i min krimiserie om journalisten Ketil Brandt. Men handlingen i de foreløbig fem krimier foregår som oftest i udlandet, hvor jeg foretager researchen, så indtil nu ikke har været helt oplagt at inddrage mit lokalkendskab til Blokhus i bøgerne. Med denne opgave fik jeg imidlertid en ide til et plot, der også har internationalt tilsnit, men som helt oplagt kunne foregå i Blokhus.\nI Brændt mand skyr ilden brænder en sommerhusejer ihjel den sidste aften, inden han skal til at rejse hjem fra ferie, og efterforskeren Lone Halskov fra Nordjyllands Politi bliver sat på opgaven sent om aftenen, dagen før Sankt Hans-aften.\nInterview på TV2Nord om kriminovellen – klik her\nDe seks andre forfattere, som hver bidrager med en kriminovelle til Mord i dit hjem, er Jakob Melander, Stephanie Caruana, Rune Stefansson, Dorthe Annette Hansen, Pernille Boelskov og Thomas Aagaard Skovmand.\n« Jeg er på vej med en ny spændingsroman\nSyv citater fra syv anmeldelser »


Ung Mosaik og IAS går sammen om ansættelse af international frivillighedskonsulent | IAS\nUng Mosaik og IAS går sammen om ansættelse af international frivillighedskonsulent\nChristoffer Wilki-Kurtzhals bliver ny frivillighedskonsulent for Ung Mosaik og IAS; han skal samle og engagere unge, som har lyst til at gøre en forskel ude i verden.\nChristoffer skal arbejde med at rekruttere unge volontører til fælles projekter, opstarte nye volontørprojekter i Afrika og Asien og arrangere rejser for frivillige til fælles projekter i Sydeuropa, Østafrika og Asien. Derudover skal han facilitere netværk mellem Ung Mosaiks lokalforeninger for bl.a. at informere om muligheden for ungdomsrejser og volontørophold. Ligeledes vil der også blive mulighed for at unge kan engagere sig i projektgrupper i Danmark.\nChristoffer begynder i den nye stilling den 15. august og er ansat 18,5 time om ugen. Han vil bl.a. besøge Ung Mosaiks lokalforeninger for at mødes med unge, som gerne vil lære mere om det internationale arbejde, som IAS udfører i Østafrika, Grækenland og Nepal.\nMed den nye stilling er der lagt op til, at flere unge får mulighed for at rejse ud for at få en større forståelse for nødhjælps- og udviklingsarbejde. Målet er at arrangere rejser for grupper på op til 20 unge fra Ung Mosaiks lokalforeninger til nødhjælpsprojekter.\nBilledet er taget, da Odukhula fra Kenya besøgte Christoffer i København for at diskutere fremtidige muligheder for at engagere unge i projekter i Østafrika.\nOm Ung Mosaik\nUng Mosaik er Mosaik-kirkernes børne- og ungdomsforening. Den består af 34 lokalforeninger med 2.400 medlemmer.\nForeningen yder støtte til formålsbestemte aktiviteter i lokalforeningerne herunder medarbejdertræning både i Danmark og i udlandet.\nUng Mosaiks formål er ”At lede børn og unge til tro på og efterfølgelse af Jesus Kristus, så de ud fra et kristent menneske- og livssyn engagerer sig i deres naturlige netværk, lokalmiljøet og i globale problemstillinger.”\nLæs mere på https://www.ungmosaik.dk/.\nInternational Aid Services Denmark (IAS) er en udviklings- og nødhjælpsorganisation, som er grundlagt på kristne værdier. IAS Danmark er Mosaik-kirkernes paraplyorganisation for udviklings- og nødhjælpsarbejde og har en mission om ”At redde liv, skabe mulighed for selvhjælp og give mennesker værdighed gennem forvandling som går udover nødhjælp og udvikling”.\nIAS Danmark har siden begyndelsen i 2000 været i vækst og har i dag et omfattende arbejde i Afrika - primært Østafrika og Afrikas Horn. IAS Danmark samarbejder i IAS’s internationale alliance og gennem partnere i det globale syd.\nLæs mere på https://ias-danmark.dk/


Ambitiøse EH Aalborg har ansat landsholdslegende som træner | TV2 Nord\nKaren Brødsgaard var selv aktiv i det daværende Aalborg DH. Arkivfoto. Foto: Henning Bagger / Ritzau Scanpix\nAmbitiøse EH Aalborg har ansat landsholdslegende som træner\nEH Aalborg, der er storfavoritter til oprykning til kvindernes håndboldliga, har ansat ny træner.\n06. mar 2018, kl. 07:22 Bemærk: Artiklen er mere end 30 dage gammel\nEH Aalborg kan lige nu nyde udsigten fra toppen af kvindernes 1. division i håndbold. Klubben ligger på en førsteplads, og er dermed store favoritter til at tage den direkte oprykning til kvindernes håndboldliga til næste sæson.\nHoldets nuværende assistenttræner Pernille Kjær forlader efter denne sæson klubben. I stedet for Pernille Kjær har EH Aalborg lavet en aftale med et velkendt ansigt i håndboldligaen. Det er den mangeårige stregspiller i håndboldligaen og på det danske landshold Karen Brødsgaard.\nHun skal sammen med den nuværende cheftræner, Søren Fisker, styre EH Aalborgs tropper i næste sæson, hvor meget tyder på, at de skal husere i håndboldligaen.\nKaren Brødsgaard kommer fra et trænerjob hos det svense herrehold Allingsås, der spiller i den bedste svenske række.\n- Jeg kan lide at udvikle, se glæden når ting lykkes, men håber også, at jeg kan dele ud af min erfaring, så andre får glæde af den. Min ambition er, at være med til og hjælpe til med, at få opbygget en stærk og stabil klub, efter et rigtig godt forarbejde. Mit mål med EH Aalborg er, at få skabt et stabilt liga hold, hvor spillerne får lov til at tænke selv og være med til udvikle holdet og klubben, fortæller Karen Brødsgaard i en pressemeddelelse.\nLæs også Wieghorst: Jeg forstår ikke, vi skulle spille i sneen\nKaren Brødsgaard var selv på holdkortet, da Aalborg sidst havde et hold i den kvindelige liga, da hun spillede for det daværende Aalborg DH.\nEH Aalborg ligger lige nu på førstepladsen i 1. division med 38 point. De har seks point ned til tredjepladsen, der ikke giver direkte oprykning til håndboldligaen. Der er fem kampe tilbage af sæsonen.


Hjem → PDS og Fiberkabling → PDS kabling\nGI-NetWorks har specialiseret sig i PDS-kabling\nPDS (Premises Distribution System) er et struktureret kabelsystem, der danner grundlaget for en fremtidsorienteret netværksløsning. Løsningerne er universelle og standardiserede og kabelsystemerne kan overføre alle nuværende og forventede fremtidige kommunikationsstandarder.\nGI-NetWorks tilbyder rådgivning, projektering, PDS-kabling, etablering af fiberring mellem afdelinger, renovering af krydsfelter m.v.\nSammen med vores kunder udarbejder vi en kablingsguide som beskriver, hvordan vores kunder ønsker at vi arbejder med deres IT-infrastruktur.\nUdviklingen indenfor IT-teknologi går rivende hurtigt\nDerfor er et minimumskrav til nutidens netværkssystemer, at de er til at vedligeholde og udbygge, både på kort og på langt sigt. På den måde netværk har været opbygget igennem en række år, består de alt for ofte af forskelligartede løsninger. Denne mangel på struktur og sammenhæng gør kommunikation og datatransmissioner unødigt langsomme og komplicerede og medfører i længden betragtelige tab for virksomheden.\nVi tilbyder specialydelser indenfor netværksløsninger.\nYdelserne kan f.eks. være:


Forside > Solbriller > Polaroid > PLD 4069/G/S/X (LHF/Z7)\nVejledende udsalgspris 594,93 kr.\nPLD 4069/G/S/X/LHF/Z7 Solbriller\nDisse solbriller er det perfekte tilbehør på stranden, på vej til kontoret eller i byen. Der er kun én ulempe: Du tiltrækker helt sikkert et par misundelige blikke. Findes der en anden farve der ville matche bedre med dit foretrukne outfit, så tjek også de andre styles af PLD 4069/G/S/X i vores sortiment fra 2018, og 2019 fra Polaroid.\nMed dette stel taler designerne særligt til kvinder som føler sig hjemme i verdens storbyer. Mr. Right eller ej - her handler det i første omgang om det rigtige look for 2019. Ved de fuldt indfattede stel er glassene helt omsluttede i rammen. For de som er garvede brillebærere kommer der kun sjældent andre modeller på tale. Den kvadratiske form giver runde ansigter et mere markant udtryk. Formen sætter digog dit udseende i fokus. Plast er et meget let og fleksibelt materiale. Dette giver en lang levetid og en høj gradaf komfort. Som med alle solbriller i vores butik, kan du stole på den garanteredeUV400 beskyttelse.4.2.2 Hvis den Digitale Optiker er tilgængelig


Nyt flisfyr sparer en fjerdedel på Djursland\nBent Christensen, BVS Varmeservice, har netop installeret sit til dato største Hargassner-varmeanlæg. Det skal forsyne Stenalt Gods på Norddjurs.\nBent Christensen regner med, at det nye anlæg kan sænke flisforbruget fra 1.000-1.200 kubikmeter til 600-700 kubikmeter på Stenalt Gods.\nSiden 1992 er der blevet fyret med 1.000-1.200 kubikmeter flis om året for at holde Stenalt Gods på Norddjurs varmt og korntørreriet i gang. Fremover regner man med at kunne klare sig med lang mindre. Det skal et nyt fyringsanlæg fra Hargassner sørge for.\n- Vi plejer at regne med at kunne spare omkring en fjerdedel brændsel. Her vil jeg tro, at der fremover skal bruges 700-800 kubikmeter om året. Selvfølgelig alt afhængig af, hvor meget korntørring, der bliver brug for, siger Bent Christensen, indehaver af BVS Varmeservice, som er eneimportør af Hargassner i Danmark.\nI fyrrummet er installeret to Hargassner Eco HK-fyr. Et på 300 kilowatt og et på 200 kilowatt. Derudover har man ladet det gamle backup-oliefyr stå i tilfælde af, at de to nye ikke skulle kunne følge med til korntørring.\n- Men jeg vil blive meget overrasket, hvis der bliver brug for oliefyret, siger Bent Christensen.\nHidtil største anlæg\nAnlægget på Stenalt Gods er det hidtil største, han har leveret og installeret. Det kommer til at varme omkring 6.000 kvadratmeter bebyggelse op på godset, der hovedsageligt beskæftiger sig med produktion af økologisk gedekød og gedeost. Godset tæller 700 malkegeder og omkring 450 bukkekid, mens man også råder over 223 hektar skov.\nVarmeanlægget er installeret med buffertanke, der rummer 12.000 liter vand, så der altid er varmt vand klar til at blive sendt rundt i systemet. På godset har man valgt at beholde den gamle forsyningssnegl, der snegler fliset fra laden og ind i fyret. Det hele styres online, så bestyreren kan følge med og styre anlægget lige meget, hvor han er.\nBent Christensen fortæller, at et anlæg i lignende omfang kan anskaffes fra omkring 700.000 kroner plus moms.\nTroede ikke på flis\nDet østrigsk producerede varmeanlæg kan tage både træflis, elefantgræs og træpiller. En alsidighed, der har fået Bent Christensen på andre tanker, end da han som nystartet importør i 2013 meddelte hovedkvarteret, at Danmark var et land for træpillefyr, så flisfyrene kunne formentlig blive hjemme i Østrig.\n- Men i dag er to tredjedele af de kedler, vi sælger til flis, så eksportchefen griner godt nok lidt ad mig engang imellem. Flisfyrene er lidt dyrere end pillefyrene, men med et flisfyr er man ikke låst som med et pillefyr, hvor man kun kan fyre med piller, siger Bent Christensen.\nFlisfyrene fra Hargassner fås i modeller fra 20 til 330 kilowatt, og ifølge Bent Christensen er en af de helt store fordele den minimale vedligeholdelse og rengøring, anlæggende kræver.\n- Kedlerne skal serviceres og rengøres en gang om året, og askebeholderne tømmes efter behov. For tre år siden installerede vi et anlæg med to kedler på hver 150 kilowatt hos Skov & Naturstyrelsen i Fussingø. Jeg ved, at de tømmer for aske cirka en gang om året, men det er lidt afhængig af kvaliteten af den flis, man fyrer med, forklarer han.\nFyrene leveres med fem års totalgaranti, og den forventede levetid er minimum 20 år.\n- Og de er godkendt til brug uden filter i Østrig, hvor man har stramme krav til støvemmision. De ligger på 1-20 milligram pr. kubikmeter, som er en del lavere en andre kedler på markedet, siger Bent Christensen.\nAt danskerne både på landet og i byerne har fået øjnene op for flisfyrene, har også betydet, at Bent Christensens butik er vokset over de sidste knap fem år. I dag har han fire ansatte, tre servicebiler og en enkelt sælgerbil, mens BVS Varmeservice-lokalerne i Ulstrup efterhånden er blevet så trange, at han snart flytter til nye rammer i Øster Bjerregrav. Her satser han på at være klar til åbent hus for showroom og butik 1. september. Faciliteter, der både giver mere albuerum og kortere afstand til motorvejen, når kunderne, der strækker sig fra Hirtshals til Bornholm, skal betjenes.\nMen før indflytningen, satser Bent Christensen på at føje endnu flere besøg til en ellers godt fyldt ordrebog, når han lægger vejen forbi landets dyrskuer, blandt andet i Hjørring.


Scandic Hotels koncernen beholder sin ledende position på det nordiske hotelmarked og fortsætter med at udvise stærk vækst trods den dæmpede effekt på hotelmarkederne som følge af den ustabile økonomiske situation i Europa. I første halvår af 2012 steg indtægterne med 10 procent og driftsresultatet med 30 procent sammenlignet med det foregående år.\nI løbet af første halvår steg indtægterne med 10,3 procent, hvor lige-for-lige-porteføljen voksede med 3,1 procent, og nye hotelåbninger bidrog med 6,9 procent. I juni 2012 åbnedes Scandics tredje hotel i Aarhus og Scandics tredje hotel i Tampere, Finland. De flagskibe, som åbnedes i 2011, Scandic Victoria Tower og Scandic Grand Central i Stockholm samt Scandic Forus i Stavanger, Norge, har bidraget meget med vækst i både indtægter og resultater. Den totale værelseskapacitet når i dag op på 29.314 værelser, og flere nyåbninger og byggeprojekter er i støbeskeen med yderligere 1.811 værelser i Norge, Finland og Tyskland.\nKonference og restaurant\nEt af Scandics satsningsområder i 2012 er møde- og konferencevirksomhed samt udvikling af restauranterne, som står for 31 procent af Scandics samlede indtægter. Koncernens konference- og restaurantvirksomhed steg med 11,8 procent sammenlignet med sidste år. Hotellerne fungerer som mødesteder for hotel-, restaurant- og konferencegæster. Scandic udvikler også forskellige koncepter, som er inspireret af gæsternes ønsker.\n– Vores kernevirksomhed står på tre ben: overnatning, konference og restaurant. Inden for disse områder konceptudvikler vi dele af vores tilbud. Vores seneste kundemåling viser også en klar forbedring af vores service. Når alt kommer til alt, handler det om at skabe en rar fornemmelse af at være hjemme og at få gæsterne til at trives, siger Anders Ehrling, CEO Scandic Hotels.\nDen fortsatte ustabile situation på euro-området har haft en dæmpende effekt på hotelmarkedet i Europa. De nordiske markeder har i løbet af det første halvår vist en svag, men positiv vækst drevet af øgede gennemsnitspriser, mens den større værelseskapacitet på mange af Scandics hoveddestinationer har haft en negativ indvirkning på belægningsgraderne. Scandic har uophørligt arbejdet med at udnytte stordriftsfordele inden for f.eks. indkøb, effektivisering af supportfunktioner og etablering af excellence centers, som også har bidraget til øgede driftsmarginaler.\nResultat januar – juni 2012 for Scandic Hotels Holding koncernen H1 2012 H1 2011\nIndtægter, MEUR 443,6 402,2\nEBITDA-marginal, % 7,4 6,2\nIndtægt pr. tilgængeligt værelse (RevPar), euro 62,82 60,69\nBelægningsgrad, % 59,5 59,6\nAntal hoteller i drift ved periodens udgang 1) 155 151\nAntal tilgængelige værelser ved periodens udgang 1) 29.314 27.793\nAntal medarbejdere 2) 7.435 7.073\n1) Omfatter hoteller med udlejnings-, management- og franchiseaftale\n2) Beregnet som totalt antal arbejdstimer/årsarbejdstid\nVækst RevPar* og indtægter H1 2012 sammenlignet med H1 2011\nVækst H1 2012 sammenlignet med H1 2011 RevPar(EUR) RevPar(%) Indtægter(MEUR) Indtægter(%)\nVækst lige-for-lige 0,47 0,8 12,5 3,1\nForladte hoteller 0,28 0,5 -2,1 -0,5\nRapporteret vækst 2,13 3,5 41,4 10,3\nIndtægterne steg med 10,3 % til 443,6 (402,2) MEUR. For sammenlignelige hoteller og ved uforandrede valutakurser steg indtægterne med 3,1 %.\nIndtægter pr. tilgængeligt værelse (RevPAR) steg med 3,5 %. For sammenlignelige hoteller og ved uforandrede valutakurser steg RevPAR MED 0,8 %.\nDriftsresultatet (EBITDA**) steg med 30,4 % til 32,6 (25,0) MEUR, hvilket svarer til en driftsmarginal på 7,4 (6,2 %). Resultatet belastes med åbningsomkostninger for nye hoteller med 3,9 (3,4) MEUR.\nI løbet af året er der indtil videre åbnet 2 nye hoteller med i alt 428 værelser.\nFor at få flere oplysninger kontaktes:\nMargareta Thorgren, VP Group Communication Scandic +46 8 51735254\nHver dag arbejder Scandics 6.600 medarbejdere med et eneste mål for øje - at du skal befinde dig godt. Som Nordens grønneste hotelkæde har vi altid fokus på miljø, socialt ansvar og tilgængelighed. Scandic er Nordens største hotelkæde med 160 hoteller i ni lande og i alt 29.910 hotelværelser med en omsætning på 842 millioner EUR. Vi vil være mere end bare et hotel - et sted, hvor mennesker mødes, arbejder og inspireres.


Få en frissure som man kan sætte selv – Ccs-directive-evaluation.eu\nein 24. November 2020 24. November 2020 Uncategorized\nFå en frissure som man kan sætte selv\nDet er ikke altid nemt og sætte ens hår, og hvis man går efter noget avanceret, må man også regne med at der skal nogle professionelle på banen. Der er mange frisører, som blandt andet tager sig af ting som ekstensions, hvilket er noget som mange også benytter sig af på grund af det ene eller det andet. Måske har man et stort arrangement der kommer op, og man har brug for lidt ekstra gejl til aftenens udseende.\nSå er det ofte også her, hvor der kommer ting som ekstensions på banen, hvilket man også kan finde tonsvis af løsninger til her online. Det er bare og få valgt det som tilfalder en bedst, og så finde nogle som kan sætte det i for en, eller man kan forsøge at gøre det selv. tape extension burde eksempelvis være nemt nok for en, at sætte i selv, hvis bare man husker at holde tungen lige i munden.\nMuligheden for at tage dem ud når man vil\nDer er kommer nogle forskellige måder og sætte dem i på, og hvis det er noget man intet erfaring har med, kan det også være noget man overlader til eksperterne hver gang. Hot fusion og cold fusion er metoderne man kan tage i brug, hvis det er man godt kunne tænke sig at få sat noget i håret. det er noget som man kan gøre selv, men det kræver altså også lige at man ved hvad det er man laver. Cold fusion er mere lige til, da det også er her man finder en mere fleksibel løsning. Ved hjælp af metalloops hægter man håret fast i dem, og tager dem ud igen hvis det er man ikke har brug for dem mere.\nDet er alt andet lige noget af det, som man kan forvente også bliver en del nemmere når det er man har prøvet det et par gange før. Er man helt ny til det, er det helt sikkert også en ting, som er nemmere og få en frisør eller andre til at gøre for en. Så kan man ankomme til festen og ligne en million og skille sig af med det igen hvis man vil.\nVorheriger Artikel Sørger for gardinerne passer perfekt ind\nNächster Artikel Find den rette vej i livet for en før det er for sent


Søg USA›Virginia (VA)›Chesapeake›Restauranter i Chesapeake›Fazoli's\nNr. 209 af 420 Restauranter i Chesapeake $\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 1204 Greenbrier Pkwy, Chesapeake, VA 23320-2899 +1 757-548-0441\n1204 Greenbrier Pkwy, Chesapeake, VA 23320-2899 Placering:\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Fazoli's Bedst bedømte seværdigheder i nærheden 24 anmeldelser Greenbrier Mall\nGennemse alle seværdigheder Bedst bedømte restauranter i nærheden 125 anmeldelser Bakers Crust Artisan Kitchen\n29 anmeldelser Haiku Sushi


Iron Man | Blu-Ray Film | Dvdoo.dk\nVores brugere har bedømt Iron Man Blu-Ray til\nIronman er en fremragende superhelte film, og klart den bedste af hele triologien. Robert Downey Jr. spiller rollen som Tony Stark til perfektion og Jeff Bridges er den perfekte "bad guy" som Odadiah. En fremragende film til en fremragende pris.\nVi tilbyder Blu-Ray-film i utallige genrer og vi har været forhandler af film og tv-serier i årevis. Vi tilbyder mange forskellige Blu-Ray-film. Lige fra actionfilm til romantiske film.\nSynspunkter og passion gør, at samtalerne kan være intense. Vi er på hjemmebane når vi slår et slag for gode film og TV-serier, for vores kæmpe interesse binder os tæt sammen.\nSå vi håber vores slag for Iron Man giver dig en fantastisk oplevelse, når du sætter den i afspilleren.\nDvdoo.dk er den ældste filmbutik på internettet i Danmark, da vi har solgt spil, film og musik siden 1999. Hvis man sammenligner vores internetbutik med de øvrige markeder, har vi endvidere en af landets ældste webshops. I begyndelsen havde vi kun DVD film på hylderne i vores webshop. Og som tiden gik, mens begejstringen for film og nye filmformater blot blev ved med at gro, begyndte interessen for musikken og spiluniverset at spire. Så det var selvsagt for os, at både spil og CD'er blev en del af dvdoo.dk's udvalg.\nHele tiden at bestræbe os på at skabe gode oplevelser for kunden har altid været vigtigt for dvdoo.dk. Og med mere end et årtis indsigt i branchen har vi fået skabt et grundigt kendskab til, hvad kunder har af ønsker og forventninger til lige netop vores onlineshop. Vi ønsker blandt andet, at vores store interesse i musik, film og spil er helt tydelig, og smitter af på dig, når du besøger vores verden af kvalitetsunderholdning.\nHar du et eller flere spørgsmål til spil, film eller musik kan du ofte finde svar i vores FAQ sektion. Vores kundeservice står endvidere altid til din rådighed til at svare på de spørgsmål du måtte have, og du kan få fat i os enten per telefon eller via e-mail. Vi håber dit besøg hos dvdoo.dk bliver en behagelig fornøjelse.


Wood Food: marts 2010\nNår Erantis og Vintergæk bryder snedækket og frosten begynder at slippe sit tag i søerne, så er det forårsfornemmelserne begynder at rumstere i mange mennesker.\nMen for os, de sande gourmeter, mere ydmygt bare ædedolke, er det en helt anden forårsbebuder, der sætter gang i amorinerne. Stenbideren, eller rettere dens små lyserøde rogn. Velsagtens en af de bedste og smukkeste råvarer vi har i vores lille kongerige heroppe nordpå.\nAt stenbiderrogn endda tager sig rigtig godt ud i den helt enkle servering med Creme Fraiche, rødløg, dild og en blinis gør det bare endnu smukkere. På en måde passer den simple servering til den spæde årstid.\nHvordan giver man lige retten det sidste twist? En god Creme Fraiche. De mindre økologiske mejerier laver nogle ganske gode produkter, der tilmed smager af andet end syrnet mælk. Og en fedtprocent et godt stykke over 18 øger cremetheden.\nEt sidste råd: Sæsonen er alt for kort og har været igang længe så det er med at få sin ration mens tid er.\nHvad drikker man til? Den er faktisk svær. Rå løg er en barsk omgang for mange vine, så vodka er slet ikke så dårligt og det er helt sikkert festligt. Ellers kan en god syrerig blanc de blanc champagne eller spinkel hvid fx. Muscadet eller Pinot Blanc også virke. Pas på den ikke overdøver rognen.\nIndsendt af Ege kl. 21.34 0 kommentarer\nEtiketter: Fisk og Skaldyr, Sæson - Forår


Metteuser/317146 11 år siden\ndet var en rigtig god film, den er så rørende at man selv for lyst til at gøre noget for dem der har brug for det.\nDittepigen94 11 år siden\nForventede mig ikke meget, men fik en hel masse igen!! Avatar, Alice osv. Go Home!! Det her er virkelig en film der vil noget. Blev virkeligt positivt overrasket og kan kun anbefale den..\nJeg regner altså med den kommer til aalborg snarest. Det kan da ikke passe andet. Vi vil også gerne se den.\nMeget stor overraskelse..!!\nDet var en meget stor overraskelse.. jeg forvendtede meget lidt om den her men blev godt nok overrasket..\nden kan virkelig anbefales.. :)\nVirkelig mennesker - ægte feel-good....\nAllerede da jeg så traileren sad jeg med en tårer i øjenkrogen.. den film måtte jeg bare se.. og efter meget lang tids venten kom den endelig i de danske biografer... og jeg blev ikke skuffet! Ja det er ganske rigtig en vaskeægte feel good film.. men det er der jo heller ikke noget galt i! Det er da især skønt når filmen er baseret på virkelig hændelse og det er virkelig mennesker, der har gjort noget godt for andre.. det er da i sig selv smukt og værd at lave en film om. Og filmen her er både rørende og sjov, godt fortalt og velspillet (obviously... siden Sandra - velfortjent - har hevet at hav af priser ned fra hylderne..) så se filmen og får en rar fornemmelse indeni. Go fornøjelse.\nHun spiller virkelig godt i denne amerikanske film. Historien har man set tusind gange før\nSara T 11 år siden\nSå.... du bedømmer en film ud fra at du ikke kan se den i Ålborg?\nDu burde da nærmere være sur på biografen istedet for filmen\nsabrinauser/758410 11 år siden\nDet er ringe man ikke kan se den i Aalborg.\nSvenduser/833758 11 år siden\nMin første tanke, da min kæreste valgte at vi skulle se The Blind Side, var åååååhhhh nej. Det lignede en total forudsigelig standard feel good hollywood film.\nDet er det sådan set også - forskellen er bare at det virker!\nJeg have et skævt smil på mine læber, da jeg kom ud af biografen, og må indrømme at jeg hyggede mig rigtig godt. Det er godt skuespil, flotte billeder og en dejlig forudsigelig historie.\nEn enkelt kritik kunne være ham der spiller fodboldspilleren - han lige så stiv som en dør. Men det kan på den anden side også være hele pointen i rollen :)


> Floorballstave>Exel Floorballstave>Exel Force Rifle LTD 26 Oval\nForce Rifle skaftet er en relancering af det nok meste populære skaft gennem tiderne Canadien Rifle. Det unikke ved staven er dens Y/X flex. Y/X flex betyder at skaftet har et stivere flex i face-off retning end i skudretningen/belastningsretningen. Denne kombination med det hårdere og blødere flex gør at skaftet bliver styret i skudretningen, og er derved mere præcis end alle andre skaft.\nExel ICE bladet svarer til Canadien ICS. ICE bladet er forsynet med riller på undersiden og en skålning der giver hårdere skud. Rillerne reducer friktionen til gulvet med op til 40 %, for derved at gøre dit floorballspil hurtigere. På bladets bagside er der lavet en lille konkavitet, hvilket gør det lettere at vippe bolde i pressede situationer.\nUnikke features ved denne stav: Y/X flex\nSkafttype: X/Y flex lavet i race karbon\nSkaftlængde: 103 cm.\nOBS! Vi afkorter staven gratis, skriv din ønsket længde i kommentarfeltet..\nNB. returretten bortfalder herefter da den individualiseres.\nGreb: One piece grip\nBlad: ICE blade soft\n170 - 185 cm.-----------95 cm.


Boslustweg 1, Bergen op Zoom, Holland\nStayokay Hostel Bergen Op Zoom er en 2-stjernet ejendom kun 28,8km fra Antwerp World Diamond Centre, De Badboot og Escape 48. Denne ejendom omfatter en salgsautomat, parkering og bagageopbevaring.\n40 minutters kørsel fra Vlissingen. Hotellet ligger 3km fra centrum af Bergen op Zoom.\nDenne ejendom har 32 værelser, herunder Sovesal og Familieværelse, som er indrettet med et opholdsområde, et påklædningsområde, WiFi, varme og separat toilet.\nDet ligger kun 55 minutter fra Rotterdam Zestienhoven lufthavn.\nTil rejsende med børn, er der et spillelokale og et legeområde på stedet. Sportsfaciliteter omfatter bordtennis, cykling og ridning mv.\nStayokay Bergen Op Zoom - De Brabantse Wal, Holland\nRiverside Ponta Negra 3 stjernede Natal Das Pedras 3 stjernede Morro de São Paulo Moinho Italia Campos do Jordão Seamar 3 stjernede Fortaleza (Ceara) Casa Acazia Surselva A V Residency 3 stjernede Kochi Mercury Apts 5 stjernede Peñíscola Mercure Monte Igueldo 4 stjernede San Sebastián Quinta De Villanueva 3 stjernede Colombres Apartamento Caracola Gran Tarajal Dansavanh 3 stjernede Vientiane Lion 3 stjernede Taipei Xi'an Qindiao Xi'an (Shaanxi) 7 Days Baiyun International Airport Branch 2 stjernede Guangzhou Glasgow East Apartments Glasgow Edelweiss 3 stjernede Genève Zuri By Fassbind 4 stjernede Zürich Eastwest 4 stjernede Genève Schweizerhof 3 stjernede Basel Taurito Princess 4 stjernede Mogán Cabana 3 stjernede Koh Tao Riosol 3 stjernede Puerto Rico (Gran Canaria) Bubble 2 stjernede Koh Tao Metropole 3 stjernede Lisboa Scandic Emporio 4 stjernede Hamborg First Reisen 4 stjernede Stockholms kommun East 4 stjernede Hamborg


Hotel Altfriesack | De 10 bedste hoteller i Altfriesack | Hotels.com\nFå flere oplysninger om Altfriesack\nHotels.com kan hjælpe dig med at finde de bedste hoteller i Altfriesack.\nFor at hjælpe dig med at finde det perfekte værelse, når du reserverer et hotel i Altfriesack, Tyskland, har vi gjort det let for dig at sammenligne hoteller, heriblandt vores mest populære hotelkæder. I øjeblikket er vores mest populære hotel i Altfriesack Hotel & Spa Sommerfeld, som er blevet reserveret 5 gange inden for den sidste time.\nNår du reserverer dit ophold på Hotels.com, kan du optjene bonusovernatninger ved at tilmelde dig Hotels.coms loyalitetsprogram, Hotels.com Rewards. Det er gratis at tilmelde sig og tager kun to minutter. Når du har indsamlet 10 nætter, får du 1 bonusovernatning*. Så selv en weekend i Altfriesack kan blive første skridt på vejen mod en bonusovernatning på et hotel.\nHvorfor reservere et hotel i Altfriesack på Hotels.com?\nVi hjælper dig med at finde det perfekte hotelværelse blandt 9 hoteller i Altfriesack. Med vores smarte søgefunktion kan du hurtigt sammenligne hoteller og filtrere dem efter:\n- Kvarterer i Altfriesack\n- Seværdigheder i Altfriesack\n- 85 anmeldelser skrevet af Hotels.coms gæster om overnatninger i Altfriesack\n- Hotelpriser, der bliver opdateret hvert minut - Ledige datoer - Detaljerede oplysninger og billeder - Detaljerede kort, der viser hotellernes beliggenhed samt de nærmeste transportmuligheder og turistattraktioner i Altfriesack.


Krakahusene af entasis nyfortolker Valbys traditionelle rødstensbygninger\nÅr 2005- 2007\nAdresse Skolegade, Valby\nBygherre Boligselskabet DVB ved boligkontoret Danmark\nAreal, m2 2477 m2\nProjektkategori boligmixed useundervisninglandskabtotalentreprise\nValby er en gammel arbejderbydel i udkanten af København. Et kvarter fra midten af forrige århundrede bestående af rødstens pille-vindue-bygninger. Vis a vis med togstationen udvikles en åben mall knyttet til en gammel fabriksbygning. I stueplan findes butikker og på første sal boliger eller erhverv. I et krævende hjørne med mall og station i stueplan bygges et socialt boligbyggeri ovenpå mallen med direkte adgang til et hævet p-dæk.\n18 ungdomsboliger, 10 familieboliger og 10 boliger til destabiliserede unge orienteres omkring 2 indeliggende gårde. Udefra set står den samlede bygning som Valbys mange rødstens pille-vindue-bygninger. Dog med en stærk... Læs mere\n18 ungdomsboliger, 10 familieboliger og 10 boliger til destabiliserede unge orienteres omkring 2 indeliggende gårde. Udefra set står den samlede bygning som Valbys mange rødstens pille-vindue-bygninger. Dog med en stærk horizontal orientering, hvilket slår en frisk tone an. Den lette atmosfære slår igennem i de to gårdrum. I modsætning til den lyssugende rødstensfacade mod jernbane og gade står gårdfacaderne lette og translucente.\nGårdens gulv står i lærketræ. Rummet opleves som var det interørt: en stor fælles dagligstue for beboerne, med et godt mikroklima. Familieboligerne placeres som rækkehuse oven på ungdomsboligerne. Mellem familieboligernes overdækkede indgangsparti skabes en lille halvprivat zone for ungdomsboligerne. Familieboligernes private udeophold er placeret på taget, som nås via en automatiseret loftlem der er James Bond værdig. Herfra ses hele København.\nForrige projekt riga sognegård\nNæste projekt emaljehaven


Hvordan til at beregne en måling i firkantet område / Shareoflancaster.com\nSådan Winterize blomster & buske\nBeregning af samlet firkantet område er nyttig, hvis du ønsker at købe tæppe eller anden gulvbelægning. Det kan også være praktisk, hvis du ønsker at vide, den samlede firkantede optagelser af dit hjem eller værftet eller tilføjer haven senge eller købe muld og andre landskabsmæssige materialer. Måltagning til at bestemme firkantet område er et spørgsmål om at nedbryde det rum, du vil måle i enten mindre kvadrater eller rektangler, der kan måles let.\n•Brug et målebånd og find bredde og længde af et rum inde i dit hjem. For eksempel, lad os sige, værelset er 11 fod bredt og 15 fod lang.\n•Multiply to målinger til at beregne området af rummet i kvadratfod. For at fortsætte med vores eksempel, indeholder dette rum 165 kvadratfod. De fleste gulvbelægninger sælges ved den firkantet gård. En gård er 3 fod lange. En firkantet gård er et kvadrat, der er 3 fod bred af 3 fod lang, så en firkantet gård bliver 9 kvadratfod.\n•Find det firkantede yardage af 11-foden af 15-fods værelse. Opdele 165 kvadratfod af 9 kvadratfod per square yard. Rummet indeholder 18.33 firkantede yards af området.\n•Calculate området i en rund terrasse, 12 fod i diameter, der sidder i de bageste værftet i et hjem. Arealet af en cirkel er lig med pi gange radius kvadreret (en = 3.1416 x r ^ 2), hvor pi er lig med 3,1416 og radius af en cirkel er halv fuld diameter.\n•Square radius af 12-mund-diameter gårdhave ved at multiplicere 6 fod gange 6 fod, som er lig med 36 kvadratfod. Formere sig 3.1416 (pi) gange 36 kvadratfod for et samlet areal på 113.06 m².\n•Find område i yardage for den runde terrasse. Opdele 113.06 kvadratfod af 9 kvadratfod per square yard. Den runde gårdhave indeholder 12.57 firkantet yards af området.\nBeregn hvert værelse i hjemmet og derefter tilføje dem sammen for at finde den komplette interiør bebølsesrum af huset.\nMåle uden for hjemmet til at finde den samlede firkantede optagelser, som hjemmet indeholder.\nNedbryde irregulære figurer i mindre firkanter og rektangler og derefter tilføje områderne sammen for at finde det samlede areal.\nHvordan til at beregne gulvvarme


Burma og Thailand 2007\nI november måned 2007 tog Anette og jeg til Thailand. De første 8 dage tog jeg på en liveaboard for at dykke ud for Burmas vestkyst i Andamanerhavet. Der ligger en meget stor øgruppe, der hedder Mergui arkipelaget.\nMan kommer dertil ved at køre 5 timer nordpå fra Phuket til Ranong, der gik vi ombord på dykkerbåden "Faah Yai", som sejlede over til den anden bred af grænsefloden til Kawtchaung (Port Victoria). Der skulle vi igennem Burmas diktatoriske bureaukrati, idet vi skulle aflevere 3 nye pasfotos og 3 skannede kopier af vores pas. Passene beholdt de så længe vi var der, og så måtte vi betale 200 US-dollars i NYE sedler til generalernes altid grådige lommer. Man føler virkelig, at man gør noget forkert, og som kronen på værket sendte de en kontrollant med på hele turen.\nDen fjerneste ø vi besøgte, var Black Rock, som ligger 175 km mod nord, længst mod øst var North Twin 100 km ude. Den sydligste var Western Rocky Island på højde med Kawtchaung og 100 km ude.\n...og la' os så få håret vådt! (;o)\nMin våde verden.\nDenne gang har jeg ikke selv taget billederne, jeg var så uheldig at få stjålet mit kamera, så landbillederne er Anettes og undervandsbillederne er taget af vores divemaster Stuart Robbens - tak for det! Stuart er nu tilknyttet Andaman International Dive Center, hvor den skandinaviske gren hedder Bestdive.dk.\nNogle af mine favoritmotiver har altid været nøgengællesneglene, disse vanvittigt smukke skabninger kan man se flere af på specialsiden:\nDisse to er så en anden slags snegle - nemlig de husbærende.\nDen til venstre er den almindeligt kendte porcelænssnegl, den anden cowrie har også et "kattenavn".\nLæg iøvrigt mærke til, at de i levende live har en hud/kappe udenom deres smukke huse.\nDette kniplinge-kunstværk er en slægtning til søstjernerne, om dagen er de rullet sammen som et garnnøgle og gemt væk i en sprække; men til natten folder de sig ud i al deres skønhed, hvor de står og filtrerer vandet med dette netværk.\nEn anden, der filtrerer plankton ud af vandet, er en art søanemone, der med sine arme fanger hvad der driver forbi, og derefter - arm efter arm - putter det ned i munden i midten.\nDenne charmetrold her til venstre er en gul muræne, og den anden er en sovende papegøjefisk.\nLige foran snuden ses en Tubastrea koral, og foran den igen en lille fisk, som hedder en Blennie.\nPå dette billede kan man ikke se hvorfor den hedder tigerhale-søhest; men halen er gul og brunstribet - ihvertfald på denne hun, for hannen er meget mørkebrun med små gule pletter. Størrelsen er ca. 15 cm og navnet er Hippocampus comes, den forekommer omkring Indokina.\nDen anden er en tomat-anemonefisk, der sidder i en meget hvid boble-søanemone. Læg mærke til, at navnet "klovnfisk" kun er en af anemonefiskene. Jeg har en særlig side med alle dem, jeg har fotograferet, så man kan se, hvor forskellige de er. Se mine Anemonefisk.\nDen øverste reje er Periclimenes brevicarpalis og lever på anemoner. Den nederste er en Rhynchocinetes durbanensis - også kaldet hinge-beak shrimp.\nDisse to forskellige krabber er begge Spider crabs; men de viser forskellige kamufleringsteknikker. Den ene fæstner forskellige marine organismer, alger og affald udenpå sit panser, den anden efterligner den koral, den sidder på.\nDen første er 3cm, den anden 15mm.\nUdsigt fra hytten.\nAnette og jeg boede på Baan Kratings hotel "Jungle Beach", og det var virkelig en forhenværende jungle på en skråning ned mod en lille bugt. Man havde så hugget nogle af træerne væk, så der blev plads til 5 hytter nede ved vandet - og nogle flere længere oppe i skoven.\nDer er utrolig stille og fredeligt, for hotelområdet ligger for enden af en 2 km lang vej, der snor sig langs kysten mod vest fra "Royal Yacht Club".\nDet kan anbefales, hvis det er fred og ro man ønsker.\nEn dag var vi med en udflugtsbåd, hvor vi sejlede rundt mellem alle de fantastisk smukke øer oppe i Phang Nga bugten øst for Phuket.\nDisse øer er gammel koralkalk, så de er meget porøse, og derfor er de eroderet af bølgerne ca. 2 m op.\nNogle af de største er ligefrem hule midti som en kæmpestor vaniljekrans.\nØerne og skibet.\nEn anden dag var vi i det samme område ude med Seacanoe for at se det indre af disse hule øer.\nIndsejlingen til disse helt aflukkede verdener kan for den ene øs vedkommende kun foregå gennem et meget lille hul i vandkanten - her måtte kanoføreren ligefrem lukke noget luft ud af kanoen, for at det kunne lade sig gøre at trænge igennem. Ved en anden ø var adgangen mere rummelig - dér boede der også flagermus.\nMen når man så var derinde - fantastisk!\nEn ubeskrivelig, næsten overjordisk stemning af stilhed og skønhed.\nDet kan meget stærkt anbefales!\nEn dag ville vi se forskellige ting rundt på øen, og dertil bestilte vi en bil med chauffør for en hel dag. Det kostede kun 1500 Bath, og chaufføren var en flink fyr, som talte virkelig godt engelsk.\nVi var oppe nordpå for at se vandfald i regnskoven, besøge en orkidefarm, en sommerfuglefarm, templet i Phuket town samt flere andre steder, såsom planteskoler, bygningen af en 145m høj Buddastatue på toppen af et højt bjerg og vi sluttede ude ved østkysten på en dejlig fiskerestaurant.\nDet var iøvrig et særligt ønske i ferien - at spise udelukkende "Thai Food".\nMen sidst og ikke mindst drejer det sig om at holde ferie!


Casino.dk julebonus – ugentlig lodtrækning om julegaver og bonusser!\nCasino.dk julebonus – din flotteste julegave\nAt skrive ønskesedler er ikke altid så lige til, og for mange er det svært at finde på sjove ting at ønske sig. Derfor er det da også rart at man i stedet for, bare kan vinde sine julegaver inde på det Casino.dk, hvis man altså har heldet med sig, og er en rigtig heldig kartoffel. Der trækkes nemlig lod om 13 julegaver hver uge inde på den danske casino side Casino.dk og vi skal ellers lige love for at der er nogle fede gevinster imellem, som man kan vinde ved at spille deres online spillemaskiner.\nDu får lodder ved at spille pengespil på nettet hos Casino.dk\nEn gang om ugen trækkes der lod om de fede gaver, og spillere som deltager i kampagnen kan få lodder til lodtrækningen ved at spille. På det første spin man laver hver dag får man et lod, og så kan man ellers få op til 10 lodder mere om dagen ved at spille gratis casino for 100 kroner eller mere hver dag. Julekampagnen kører hele julen og der trækkes mandag i hver uge lod om gaverne, og du kan deltage helt frem til den 25. December. Det er virkelig en god online casino bonus her i den søde juletid. Skål i glögg på det!\nVind en projektor, en drone eller en hemmelig gave\nBlandt de gevinster som der trækkes lod om på det nye danske casino, finder man blandt andet en bærbar projektor til at vise film og videoer med, en drone man kan flyve rundt og lure på folk og dyr med, og så kan man hver uge vinde en af 8 ”juleoverraskelser” som man ikke ved hvad er. Det eneste der er sikkert er, at overraskelserne helt sikkert ikke er lige så fede som de øvrige præmier, for så havde de selvfølgelig nævnt hvad det var. Men der er jo også altid nogle bløde pakker under træet til jul, så det er vel fint, at der også er det inde på casinoet online.


» Billig Hanwag Tatra Wide ⇒ Find webshop\nHjemHanwag Tatra Wide\nEn lang række online outlets tildeler i dag mange forskellige muligheder for levering. En der er meget populær er nu om stunder udleveringssteder, fordi du så nemt kan hente din pakke når der er tid til det. Metoden er jo yderst fleksibel, samt i mange tilfælde endvidere den mest prisbevidste løsning til levering ved køb af Hanwag Tatra Wide.\nDu bør ligeledes forsøge at bestille ordren til levering til din privatbolig eller til dit arbejde. Fragttypen er som oftest en smule mere pebret, men til gengæld særdeles smart. Den mest letkøbte slags levering vil dog til enhver tid være at du selv henter ordren, men dette står og falder med at du bor i kort afstand af online forhandlerens hjemsted.\nLeveringshastigheden på kan i nogle tilfælde være yderst bestemmende når du skal bruge din pakke om et øjeblik, og i det øjemed er det rimelig vigtigt at vi undersøger den estimerede leveringsdato ved den respektive vare.\nMasser af webbutikker byder på levering på næste hverdag på mange af butikkens varer, eksempelvis Hanwag Tatra Wide, som alligevel nødvendiggør at bestillingen fuldbyrdes før et fastsat tidspunkt, med hensynstagen til at de har en chance for at nå at få varen sendt afsted inden pakkepersonalet har fri.\nNogle enkelte online varehuse yder fragt uden omkostninger, men undertiden er det forudsat at du indkøber for et bestemt beløb. Alternativt bør man udvælge den mindst kostelige leveringsform, som i mange tilfælde – uden hensyn til om du befinder sig nær Aarhus, Skanderborg eller Skjern – vil være at få leveret din ordre til et udleveringssted.\nDet er efterhånden usædvanlig let gængeligt for enhver at sammenholde priser hos flere online forretninger, og så har utallige internet outlets ikke kunne lade være med at sænke salgsværdien på mange af deres varer – til juniorer, og ligeledes til herrer og damer – drastisk, og endda nogle gange frembyde fragt uden omkostninger.\nDerfor kan det til hver en tid blive lukrativt at udforske nogle få e-butikker efter tilbud på Hanwag Tatra Wide forinden du handler, så man er garanteret at modtage den bedste pris.\nMan bør trods alt være klar over, at såfremt en online virksomhed markedsfører en vare til salg for en salgspris som kan virke umådelig letkøbt, så bør det i nogle tilfælde være et fingerpeg om en falsk internet forhandler. Kortbestillinger er heldigvis inkluderet i et regulativ, som begunstiger dig som køber imod uærlige internet forhandlere.\nVi slår generelt et slag for handler med kort eller betalinger med mobilen. Som et alternativ burde du udnytte et afbetalingstilbud fra fx ViaBill, forudsat du higer efter at godtgøre beløbet i flere bidder.\nFør nogen bestiller på en internet virksomhed burde de de facto betragte webbutikkens forretningsvilkår, det er dog for det meste ikke særlig spændende.\nEn anden løsning er at bemærke hvorvidt webshoppen er e-mærke tilsluttet, grundet at det ofte er en sikring om at internet selskabet opfylder gældende dansk lovgivning, samt at internet firmaet hyppigt evalueres af specialister som har nøje kendskab til reglementet på området. Derudover tilbydes du mulighed for at blive assisteret, hvis du bliver udsat for dilemmaer i forbindelse med din ordre.\nLigeså tilrådes det at kunden er hensynstagende til de mest basale reglementer der er gældende for handlen, som fx hvilken bytteret virksomheden benytter. Derfor er det tilmed vigtigt, at man stadigvæk opbevarer sin ordremail, således man til enhver tid vil kunne bevise sin ordre af Hanwag Tatra Wide, uafhængig om du søger efter varer til en mand eller kvinde.\nTrustpilot genererer evigt fremragende muligheder for at undersøge ret mange nuværende køberes kritik og på grund af dette er det prisværdigt, at du tjekker e-forhandlerens kritik af Hanwag Tatra Wide før du placerer din ordre.\nFacebook resulterer i ligeledes fuldkommen sikre genveje til at få indtryk af internet shoppens popularitet. Her møder vi en række e-forretninger hvor folk kan registrere en bedømmelse af deres køb, som desuden burde udnyttes til at bedømme kundernes tilfredshed.\nHjemmesiden er finansieret ved hjælp af annoncer. Vi har aftaler med en masse netbutikker og præsenterer virksomhedernes produkter, og indkasserer kommission ifald vores besøgende foretager en handel.\nAnvisninger angående tilbud og e-handler opdateres hyppigt, men vi påtager os intet ansvar for rettelser der måtte være realiseret siden vi sidste gang opdaterede sidens informationer.


International IPR | Beskyt dine IPR-rettigheder i udlandet | pv.dk\nHeaderbillede: Jordan Sanchez / Unsplash.com\nI en global forretningsverden har mange virksomheder behov for skræddersyet IPR-vejledning og kommerciel rådgivning, når de begiver sig ind på et nyt marked med en særskilt IPR-lovgivning.\nHos Plougmann Vingtoft har vi en international profil med adskillige kontorer i Europa og et stort netværk af globale samarbejdspartnere. Dette giver os muligheden for at servicere kunder i alle dele af verden både direkte og gennem internationale agenter.\nYdermere er vi i stand til at servicere vores nationale kunder, når de har brug for rådgivning og ekspertise i internationale sager.\nVi har en stab af IPR-rådgivere fra mange dele af verden, heriblandt U.S. og Japanese Patent Attorneys. Flere af vores konsulenter er medlem af internationale foreninger og deltager i konferencer over hele verden, hvilket bidrager til at vedligeholde og udvikle et stærkt, internationalt netværk af samarbejdspartnere.\nDa mange af vores kunder er internationale virksomheder, har vi stærke kompetencer inden for international IPR-praksis. Især inden for japansk patentarbejde er vi eksperter, hvilket er rodfæstet i vores unikke ydelse, Japanese Desk.\nTilbage til siden “Services”


Make It Stick Rabatkoder - Spar flere penge når du handler\nHurtig Rabat > Make It Stick\nMake It Stick Rabatkoder 2022\nNår du gerne vil spare endnu flere penge, så skal du kigge efter Make It Stick rabatkoder på vores side.\nSTICKERS. SKINS. HÆRDET GLAS SKÆRMBESKYTTER. KVALITET\nDanske produkter uden kompromis.\nDe er meget passionerede omkring hvad de laver, og det kan ses i deres produkter MacBook, iPad, iPhone skins,\nMastercrafted covers og Glass Armor.\nKlik på “vis rabat” når du vil spare penge med vores Make It Stick rabatkoder. De kan spare dig for mange penge, både nu og hver gang du i fremtiden bruger hurtigrabat.dk.\nDu kan spare mange penge, når du køber fra deres...Læs mere\nDu kan spare mange penge, når du køber fra deres tilbudsside. Den er dog svær at finde, så kig nede i højre hjørne på Make it stick Mindre\nDu kan spare mange penge, når du køber fra deres tilbudsside. Den er dog svær at finde, så kig nede i højre hjørne på Make it stick\nSpar penge når du handler hos makeitstick.dk\nNår du bruger vores rabatkoder til makeitstick.dk, kan du nemt, sikkert og ganske enkelt spare mange penge.\nHurtigrabat.dk har ikke kun rabatkoder til makeitstick, men også til rigtig mange andre netbutikker, som for eksempel StressAmbassadøren.dk\nDet er nemmere end du tror, at benytte vores rabatkoder til makeitstick.dk.\nNu skal du bare kopiere koden og indsætte den på betalingssiden med den eller de varer, du ønsker at købe hos makeitstick.\nAnmeldelse af makeitstick.dk og hurtigrabat.dk på Trustpilot\nDu er meget velkommen til at gå på www.trustpilot.dk og give en anmeldelse af makeitstick og samtidig også meget gerne af os.